ویکیپیدیا:وتارە ھەڵبژێردراوەکان/پاڵاوتن/پیانۆ - ویکیپیدیا، ئینسایکڵۆپیدیای ئازاد\nوتاری پاڵێوراو: پیانۆ (بەستەرەکان · مێژوو · لۆگەکان · پاراستن)\nکورتەی وتار: پیانۆ (بە ئینگلیزی: Piano) ئامێرێکی بیستۆکی تەلدارە کە لە ١٧٠٠کاندا لە ئیتالیا لە لایەن بارتۆلۆمیۆ کریستۆفۆری داھێنراوە. ئەم ئامێرە چەند چەکوشێکی تایبەتی ھەیە کە دەکێشرێت بە تەلەکاندا بۆ دەرکردنی دەنگ؛ چەکوشەکانیش لە ڕێگەی فشار خستنە سەر کلیلەکانی سەر پیانۆکەوە دەخرێنە جووڵە. ئەم کلیلانە لە چەند دەنگێکی سەرەکی پێکھاتوون بە پیچی جیاواز (بەرز و نزم)؛ لەکاتی ژەنینی پیانۆدا، پیانۆژەن پەنجەکانی دەنێت بە کلیلە دیاریکراوەکاندا بۆ دەرکردنی دەنگ و مۆسیقا. دروستبوونی پیچ و دەنگی گڕ و بەرز بە ھۆی توندکردن و شلکردنەوەی تەلەکانەوە دروست دەبێت، لەگەڵ ھێزی پیاکێشان بە کلیلەکاندا. وشەی پیانۆ کورتکراوە فۆرتپیانۆیە، کە ناوی ڕەسەنی ئامێرەکە بوو بۆ یەکەمین وەشانەکانی لە ١٧٠٠کاندا، کە فۆرتپیانۆیشی لێوە دروست بووە. لە زمانی ئیتالیدا، فۆرت و پیانۆ بە واتای «نەرم» و «بەرز» دێن، کە ئاماژەیەکە بۆ ڤۆلیومی ئامێرەکە. ژمارەیەکی زۆر لە مۆسیقییەکان بۆ فێربوونی ئەم ئامێرە مەشقیان کردووە و یەکێکە لە ناسراوترین ئامێرەکان لە ڕۆژاوا. یەکەمین فۆرتپیانۆکانی ١٧٠٠کان دەنگێکی کزتریان ھەبووە بەراورد بە پیانۆکان لەمڕۆدا. --◂ ئێپین وتووێژ♬ ١٩:٠٠، ٢٣ی تشرینی یەکەمی ٢٠١٧ (UTC)\nلەگەڵ سەرچیا — ١٨:٣٠، ٢٥ی تشرینی یەکەمی ٢٠١٧ (UTC)\nلەگەڵ > Kushared (لێدوان) ١٣:٢٦، ٢٧ی تشرینی یەکەمی ٢٠١٧ (UTC)\nلەگەڵ صلصة صويا (لێدوان) ١٤:٢٤، ٢٧ی تشرینی یەکەمی ٢٠١٧ (UTC)\nوتارەکە سەرچاوەی نەداوە بە ھیچ شوێنێ. پێویستە بڕێک سایتەیشنی ڕێکوپێک لە ناو دڵی وتارەکەدا ھەبێت کە ھەم ڕاست و درۆی قسەکان دەربخات و ھەم خوێنەر ھان بدات بۆ خوێندنەوەی زیاتر و زانیاریی زیاتر و قووڵتر پەیا کردن. پیرەھەڵۆ (وتووێژ) ٢٠:٤٧، ٢٥ی تشرینی یەکەمی ٢٠١٧ (UTC)\n@Pirehelokan: لەڕاستیدا، ئەگەر دووبارە سەیر بکەیتەوە، بەشی ژێدەرەکان و سەرچاوەکان و خوێندنەوەی زیاتریش ھەن کە ھەموو وەک سەرچاوە بەکارھاتوون. بەڵام سەرچاوەکان بە شێوەی <ref> زیاد نەکراون.--◂ ئێپین وتووێژ♬ ٢٠:٥٢، ٢٥ی تشرینی یەکەمی ٢٠١٧ (UTC)\nدەست خۆش. ئیسە بینیم نزیکەی 20 سایتەیشنی تیایە. خۆت داتنا؟ پیرەھەڵۆ (وتووێژ) ٢٣:١٩، ٢٥ی تشرینی یەکەمی ٢٠١٧ (UTC)\nھەمووی لە ویکی ئینگلیزی وەرگیراوە، چەند سەرچاوەیەکی تریش زیاد کرا.--◂ ئێپین وتووێژ♬ ٠٧:٥٢، ٢٦ی تشرینی یەکەمی ٢٠١٧ (UTC)\nوتارەکە کاتێک لە ویکیوتە و ویکیفەرهەنگدا دەکەیتەوە هیچ ناهێنێت لەسەری (مەبەستم بە کوردییە)، پێم وایە کە دەبێت ئەمە چارەسەر بکرێت، واتە ئەگەر لە دوو ویکییەکەی تردا نییە ئەوا پێویستە لاببرێت، سوپاس صلصة صويا (لێدوان) ١٩:٤١، ٢٦ی تشرینی یەکەمی ٢٠١٧ (UTC)\n@صلصة صويا: بۆ بەشی ویکیفەرھەنگ ڕەوانەکەری نەرم ھەیە، و بەشی وتەکانیش وتەیەک زیادکرا تا واڵا نەبێ. دەستخۆش.--◂ ئێپین وتووێژ♬ ١١:٠٥، ٢٧ی تشرینی یەکەمی ٢٠١٧ (UTC)\nوەرگیراو لە «https://ckb.wikipedia.org/w/index.php?title=ویکیپیدیا:وتارە_ھەڵبژێردراوەکان/پاڵاوتن/پیانۆ&oldid=588426»\nئەم پەڕەیە دواجار لە ٠٩:٢٦ی ٢٩ی ئەیلوولی ٢٠١٨ نوێ کراوەتەوە.


📅 02-12-1978 رێکەوت و رووداو (کڕۆنۆلۆژیا)\n📅 کاتی تۆمارکردن Nov 7 2019 2:17PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 11/7/2019 2:17:27 PM\n📅 25-07-2017 رێکەوت و رووداو (کڕۆنۆلۆژیا)\n📅 کاتی تۆمارکردن Jul 25 2017 8:48AM\n👁 ئەم بابەتە 15,260 جار بینراوە\n- بەزۆرینەی دەنگ عومەری سەید عەلی بوو بە ڕێکخەری گ [ زۆرتر... 👁] ✖ ✖ 3 10 ✔ 99% ✍ هـ.ب. 7/25/2017 8:48:05 AM\n👁 ئەم بابەتە 16,634 جار بینراوە\n- بە بەشداری 236 ئەندام یەکێتی مامۆستایانی کوردستا [ زۆرتر... 👁] ✖ ✖ 2 3 ✔ 99% ✍ هـ.ب. 10/26/2013 1:40:52 PM\nهەموتان دەزانن کە جوڵانەوەی نەوەی نوێ ماوەی دوو ما [ زۆرتر... 👁] ✖ ✖ ✖ 0 1 ✔ 95% ✍ هـ.ب. 1/20/2018 5:10:07 PM\n📝 ئاگاداریەک لەرێکخستنەکانی جوڵانەوەی نەوەی نوێ بەڵگەنامەکان\n📅 کاتی تۆمارکردن Jan 3 2018 11:27PM\nدوای وەرگرتنی موڵەت جوڵانەوەکەمان بە گوێرەی یاسای [ زۆرتر... 👁] ✖ ✖ ✖ 0 1 ✔ 95% ✍ هـ.ب. 1/3/2018 11:27:41 PM


ئه‌ڤینداریا پارله‌مه‌نته‌ریێ پره‌نسپێن سیاسی بن پێ دکه – Sibehî سبەھی\nئه‌ڤینداریا پارله‌مه‌نته‌ریێ پره‌نسپێن سیاسی بن پێ دکه\nBergeh Kurdistan On 09/10/2020 / سیاسی\nل ترکیێ و باکورێ کوردستانێ سیاسه‌ت وه‌ک گه‌له‌ک جارا ،جاردن د قۆناخه‌ک ته‌نگ ڕا ده‌رباس دبه. نرخێن سیاسی ڕۆژ ب ڕۆژ تێنه گوهه‌رتن سیاسه‌ت دخه‌تمە. ل هەمبه‌ر ڤێ یه‌کێ هنده‌ک ئاقلمه‌ندێن ترک وه‌ک چاره‌سه‌ری به‌هسا ده‌مۆکراتبوونا تركیێ دکن و هه‌ولددن ده‌نگێ کوردا به‌رخوه ڤه بینن. ئه‌ڤ سه‌ناریۆ گه‌له‌ک جارا هاتیه له‌یزتن. د ده‌سپێکا ڤان سه‌ناریۆیان دا باوه‌ریەک ژ خه‌لکێ ڕا چێدبه، لێ پشتی چه‌ند سالان هه‌ر تشت وه‌که به‌رێ لێ دھێت و خراپتر دبه.\nب ڤێ یه‌کێ ڤه گرێدایی، پارتیێن سیاسی د ناڤا خه‌باته‌کێ دا نه. ده‌ستهلات ژ بۆ ده‌ستهلاتیا خوه وندا نه‌که هه‌ر له‌یزتکێ دله‌یزه و هه‌ول دده کو ده‌ستهلاتداریا خوه به‌رده‌وام بکه. ل هەمبه‌ر ڤێ یه‌کێ موخاله‌فه‌ت سه‌ناریۆیێن کو ببه ده‌ستهلات چێدکه. هه‌ردو ئالی ژی به‌هسا ده‌مۆکراسیێ دکن. ئه‌ڤه 18 سالن ده‌ستهلاتداریا ئاکەپێ هه‌یه. تەیب ئه‌ردۆگان سسته‌ما کو ده‌وله‌تا ترک ل سه‌ر هاتی ئاڤاکرن ب ئاوایه‌کی هه‌ژاند و سسته‌ما سه‌رۆککۆماریێ ئاڤاکر. ئه‌ڤه چه‌ند سالن ده‌وله‌تا ترک ب ڤێ سسته‌مێ تێ ڕێڤه‌برن. لێ دخوه‌یێ ئه‌ڤ سسته‌م سه‌ر نه‌که‌تیه و ئه‌گه‌ر موخاله‌فه‌ت وه‌رە سه‌ر ده‌ستهلاتێ گاڤا یه‌که‌م دێ ڤێ سسته‌مێ بگوهه‌رە. ژ ئالیێ ترکان ڤه ڕه‌وش گه‌له‌ک زه‌لاله. ئالیه‌ک ژ بۆ ده‌ستهلاتا خوه بپارێزه هه‌ول دده، و ئالیه‌ک دن ژی ژ بۆ ببه ده‌ستهلات د ناڤا هه‌ولدانانا دا یه.\nلێ چ جارا به‌هسا پرسا کورد و چاره‌سه‌ریێ ناکن، ته‌نێ ژ بۆ د هلبژارتنان دا ده‌نگێ کوردا بستینن، د چارچۆڤەیا ده‌مۆکراسیا کو ئه‌و به‌هسێ دکن ب ئاوایه‌کی به‌هسا کوردا دکن. ئه‌و پرسا کوردا وه‌ک پرسه‌ک نه‌ته‌وەیی نابینن .\nل وه‌لاتێن وه‌که تركیێ هێدی پرۆژه، به‌رنامه و گۆتن ده‌رباس نابن، ژ به‌ر کو ناڤه‌رۆکا وان ڤاله‌یه و پرانیا تشتێن دبێژن ب ته‌نێ وەك گۆتن دمینن و ناكەڤێ وارێ پراكتیكێ دا. هه‌ر ئالیه‌ک به‌هسا ده‌مۆکراسیێ دکه و ئیدیعا دکه کو دێ ڕه‌وشا خراب به‌ر ب باشیه‌کیێ ڤه ببه. لێ هه‌ردو ئالی ژی ده‌ره‌وا دکن و به‌هسا ڕاستیا خوه ناکن. هه‌ردو ئالی ژی ل ئیتفاقا دگه‌رن، ئارمانجا تفاقا ب ته‌نێ زێده‌کرنا ده‌نگانه. بێ گومان هنده‌ک تفاق ئاشکه‌ره و هنده‌ک ژی ڤه‌شارتی تێنه کرن.\nل باکورێ کوردستانێ، ته‌ڤگه‌را کورد ژی ژ ئالیێ خوه ڤه د ناڤا لڤین و ئەڤگەرەكێ دا یه. ده‌ما به‌هسا هلبژارتنا تێ کرن و داخوازیا ئه‌ندامه‌تیا پارله‌مه‌نتۆیێ د دلێ هنده‌ک سیاسه‌تمه‌داران دا دلڤە و گه‌له‌ک تشت تێنه گوهه‌رتن. پره‌نسیپێن سیاسی تێنه بنپێ کرن و خه‌یالێن پارله‌مه‌نتۆیێ تێنه کرن.\nل باکورێ کوردستانێ ب ناڤێ ئیتفاقێ هەدەپێ چه‌ند پارتیێن کورد ل دۆرا خوه کۆم کرنه. د ڕاستیا خوه دا ئه‌ڤ نه تفاقە، ئەڤ ته‌نێ کۆمبوونا هنده‌ک ئالیانە ژ بۆ به‌رژه‌وه‌ندیێن که‌سایه‌تی ل ده‌ردۆرا هەدەپێ نه. هه‌تا مرۆڤ دکاره بێژه کو پره‌نسپێن ب ده‌هان سالان ژ بۆ ڤێ یه‌کێ هاتن بنپێ کرن. ئالیێن ژ ده‌رڤەی ڤێ تفاقا هەدەپێ مایین ژی ل گۆرا خوه د ناڤا لێگه‌رینه‌کێ دا نه.\nئالیێن ژ ده‌رڤەی تفاقا هەدەپێ دکارن ل گۆرا خوه ل سه‌ر پره‌نسیپێن نه‌ته‌وەیی ھەڤپەیمانیەكێ ئاڤا بکن. ژ ئالیه‌ک دن ڤه ژی ئه‌و ژی دکارن ب ئاوایه‌کی به‌رێ خوه بدن تفاقا هەدەپێ. ئه‌ڤ وه‌ک ئیهتماله‌کێ هه‌یه و دکاره ببە ژی. لێ ئه‌گه‌ر ئەو به‌ر ب هەدەپێ ڤه بچن، داویا خه‌تا خوه یا نه‌ته‌وەیی تینن و دکه‌ڤن د له‌پێ هەدەپێ دا. نا، ئه‌گه‌ر ل سه‌ر نرخێن نه‌ته‌وەیی خه‌باتا خوه به‌رده‌وام بکن و ل گۆرا ڤێ یه‌کێ ل تفاقا بگه‌رن دکارن ببن زه‌مینه‌ک ژ بۆ یه‌کێتیه‌ک نه‌ته‌وەیی ل باکورێ کوردستانێ.\nمخابن ده‌ما به‌هسا هلبژارتنا تێ کرن، گه‌له‌ک که‌سایه‌تیێن سیاسی د هه‌لوه‌ستێن خوه دا گوهه‌رتنا چێدکن و ل ڕێیا چوویینا پارله‌مه‌نتۆیێ دگه‌رن و ھەموو پرەنسیپێن خوە بن پێ دكن ژ بۆنا كو ببن پارلەمەنتەر. ئه‌ڤ ھەلوەست دهێله کو ئەو که‌سایه‌تیێن ڤێ یه‌کێ دکن ژ نرخێن خوه وندا بکن و ژ بۆ پۆسته‌ک سیاسی دەست ژ هه‌موو هێژاییێن خوه به‌ردن.\nد مه‌رجێن کو ئه‌م تێره ده‌رباس دبن ڕێڤه‌به‌ریا هەدەپێ نه خوه‌دیێ بریار و ئیراده‌یا خوه یه. ناوه‌ندا بریاران نه ئاڤاهیا ناوه‌ندیا هەدەپێ یه. لێ ناوەندا بریارێ ل قه‌ندیلێ یه.\nگه‌له‌ک بالکێشه کو ڕۆژه‌ڤا سیاسه‌تێ ل تركیێ و باکورێ کوردستانێ، ده‌مۆکراتکیکرنا تركیێ یە. گه‌ره‌ک باش بێ زانین كو کورد چ جارا نکارن ده‌مۆکراسیێ بینن تركیێ و هه‌روه‌ها ئه‌ڤ نه کارێ کوردایه و نه ژی ژ کوردا تێ خوه‌ستن.\nئه‌رکا سه‌ره‌که یا کوردا ئه‌وه کو ژ بۆ ده‌ستخستنا مافێن خوه یێن ڕه‌وا ل سه‌ر خه‌ته‌ک نه‌ته‌وەیی سیاسه‌تێ بکن. ملیۆن سال دن هه‌تا کو پرسا کورد ل باکورێ کوردستانێ نه‌ھێتە چاره‌سه‌رکرن، ده‌مۆکراسی ناھێتە تركیێ. ئه‌و مه‌ژیێن کو دبێژن، ئه‌گه‌ر ده‌مۆکراسی بێ تركیێ دێ پرسا کورد چاره‌سه‌ر ببه، پرسا کورد ژ بۆ وان نه گرنگه، و ب زانه‌بوون ژ بۆنا كو کوردا ب تركیێ ڤه ئه‌نته‌گره بکن ڤێ گۆتنێ دبێژن.\nلێ دڤێ کورد ژی تێ بگەهن و بێژن کو، هه‌تا پرسگرێکا کورد ل سه‌ر بنگه‌هه‌ک نه‌ته‌وەیی ل باکورێ کوردستانێ نه‌ھێتە چاره‌سه‌کرن ده‌مۆکراسی جارا به‌ر تركیێ ڤه ژی ده‌رباس نابه. ده‌وسا هنده‌ک کورد ژ بۆ ده‌مۆکراتیکرنا تركیێ خه‌باتێ بکن، بلا ترک ژ بۆ چاره‌سه‌رکرنا پرسا کورد ل باکور خه‌باتێ بکن و کورد بگەهن مافێ خوه، داکو ده‌مۆکراسییه‌ک ڕاسته‌قێنە بێ تركیێ و ترک ژی وه‌ک گه‌له‌ک وه‌لاتێن جیهانێ تاما ده‌مۆکراسیێ ببینن.


Juan 1 HLGN - یۆحەنا 1 KSS | Biblica América Latina\nJuan 1 HLGN - یۆحەنا 1 KSS\n1لە سەرەتادا، وشەکە[a] هەبوو، وشەکە لەلای خودا بوو، وشەکە خۆی خودا بوو. 2 ئەو لە سەرەتاوە لەلای خودا بوو. 3 هەموو شتێک بەو بەدیهاتووە، بێ ئەو هیچ شتێک بەدی نەهاتووە لەوانەی کە بەدیهاتوون. 4 وشەکە سەرچاوەی ژیان بوو، ژیانەکەش ڕووناکی مرۆڤ بوو، 5 ڕووناکییەکەش لە تاریکیدا دەدرەوشێتەوە و تاریکییەکە بەسەریدا زاڵ نەبووە[b].\n6 مرۆڤێک هات کە خودا ناردبووی، ناوی یەحیا بوو. 7 ئەو بۆ شایەتی هات، تاکو شایەتی بۆ ڕووناکییەکە بدات، بۆ ئەوەی هەمووان لە ڕێگەی ئەوەوە باوەڕ بهێنن. 8 ئەو ڕووناکییەکە نەبوو، بەڵکو هات تاکو شایەتی بۆ ڕووناکییەکە بدات. 9 ئەو ڕووناکییە ڕاستەقینەیەی کە بەسەر هەموو مرۆڤێکدا دەدرەوشێتەوە، دەهاتە جیهان.\n10 ئەو لە جیهاندا بوو، جیهانیش بەو بەدیهات، کەچی جیهان نەیناسی. 11 ئەو بۆ لای گەلەکەی هات بەڵام ئەوان پێشوازییان لێ نەکرد. 12 لەگەڵ ئەوەشدا هەموو ئەوانەی پێشوازییان لێکرد، ئەوانەی باوەڕیان بە ناوی هێنا، مافی پێدان ببنە ڕۆڵەی خودا، 13 ئەوانەی نە بە سروشت لەدایک بوون، نە بە خواستی مرۆڤ، نە بە ویستی پیاویش، بەڵکو لە خوداوە لەدایک بوون[c].\n14 وشەکەش بوو بە مرۆڤ و لەنێوانماندا نیشتەجێ بوو. شکۆی ئەومان بینی، وەک شکۆی تاقانەیەک لە باوکەوە، پڕ لە نیعمەت[d] و ڕاستی.\n15 یەحیا شایەتی بۆ دا، هاواری کرد: «ئەمە ئەوەیە کە گوتم: ئەوەی دوای من دێت پێشم کەوت، چونکە پێش من بووە.» 16 لە گەنجینەی پڕیی ئەوەوە هەموومان نیعمەت لەدوای نیعمەتمان وەرگرتووە، 17 چونکە تەورات لە ڕێگەی موساوە درا، بەڵام نیعمەت و ڕاستی لە ڕێگەی عیسای مەسیحەوە هات. 18 هەرگیز کەس خودای نەبینیوە، بەڵام کوڕە تاقانەی خودا، ئەوەی لە باوەشی باوکدایە، خودای دەرخست.\n19 ئەمەش شایەتییەکەی یەحیایە، کاتێک ڕابەرانی جولەکەی ئۆرشەلیم کاهین[e] و لێڤییان[f] ناردە لای پرسیاری لێ بکەن: «تۆ کێیت؟» 20 ئەو دانی پێدا نا و نکۆڵی نەکرد، بەڵکو گوتی: «من مەسیحەکە[g] نیم.»\n21 ئینجا لێیان پرسی: «ئەی کێیت؟ ئەلیاسی؟» گوتی: «نا، ئەو نیم.»\n«ئەی تۆ پێغەمبەرەکەی[h]؟» گوتی: «نەخێر.»\n22 ئینجا پێیان گوت: «باشە تۆ کێیت؟ تاکو وەڵامێک بدەینەوە ئەوانەی کە ئێمەیان ناردووە، دەربارەی خۆت چی دەڵێی؟»\n23 یەحیا بە وشەکانی ئیشایای پێغەمبەر وەڵامی دانەوە و گوتی:\n«[من ئەو کەسەم کە لە چۆڵەوانی هاوار دەکات:\n”ڕێگا بۆ هاتنی یەزدان ئامادە بکەن.“[i]]»\n24 نێردراوانیش لە فەریسییەکان بوون، 25 پرسیاریان لێکرد: «ئەگەر تۆ مەسیحەکە نیت و ئەلیاس نیت و پێغەمبەرەکەش نیت، ئیتر بۆچی خەڵکی لە ئاو هەڵدەکێشیت[j]؟»\n26 یەحیاش وەڵامی دانەوە: «من خەڵکی لە ئاو هەڵدەکێشم، بەڵام یەکێک لەنێوانتان ڕاوەستاوە کە نایناسن، 27 ئەو لەدوای من دێت، من شایانی ئەوە نیم کە قەیتانی پێڵاوەکانی بکەمەوە.»\n28 ئەمانە لە بێت‌عەنیا[k] ڕوویدا، لەوبەری ڕووباری ئوردونەوە، لەو شوێنەی یەحیا خەڵکی لە ئاو هەڵدەکێشا.\n29 بۆ بەیانی یەحیا بینی عیسا دێتە لای، گوتی: «ئەوەتا بەرخی خودا، ئەوەی گوناهی جیهان لادەبات! 30 ئەمە ئەوەیە کە باسم کرد، پیاوێک دوای من دێت پێشم کەوت، چونکە پێش من بووە. 31 منیش نەمدەناسی، بەڵام تاکو ئەو بۆ ئیسرائیل دەربکەوێت، لەبەر ئەوە هاتووم خەڵکی لە ئاو هەڵدەکێشم.»\n32 یەحیا شایەتی دا: «بینیم ڕۆحی پیرۆز وەک کۆترێک لە ئاسمانەوە دەهاتە خوارەوە و لەسەری نیشتەوە. 33 من نەمدەناسی، بەڵام ئەوەی منی ناردووە خەڵک لەئاوهەڵکێشم، پێی گوتم: ”ئەوەی دەیبینیت ڕۆحی پیرۆز دێتە خوارەوە و لەسەری دەنیشێتەوە، ئەو لە ڕۆحی پیرۆزتان هەڵدەکێشێت[l].“ 34 خۆم بینیم و شایەتیم دا کە ئەمە کوڕی خودایە.»\n35 بۆ بەیانی دیسان یەحیا لەگەڵ دوو قوتابی خۆی ڕاوەستا بوو، 36 عیسای بینی دەڕۆیشت، گوتی: «ئەوەتا بەرخی خودا!»\n37 دوو قوتابییەکە گوێیان لێی بوو کە وای گوت، دوای عیسا کەوتن. 38 عیسا ئاوڕی دایەوە و بینی بەدوایدا دێن، لێی پرسین: «چیتان دەوێت؟» پێیان گوت: «ڕابی، لەکوێ دەمێنیتەوە؟» ڕابی واتە مامۆستا.\n39 پێی فەرموون: «وەرن، تەماشا بکەن.» لەبەر ئەوە ئەوانیش ڕۆیشتن و بینییان لەکوێ دەمایەوە، ئەو ڕۆژەش لەگەڵی مانەوە، نزیکەی کاتژمێر چواری[m]پاش نیوەڕۆ بوو.\n40 ئەندراوسی برای شیمۆن پەترۆس، یەکێک بوو لەو دووانەی کە گوێیان لە یەحیا بوو و دوای عیسا کەوتن. 41 یەکەم جار ئەندراوس چوو شیمۆنی برای دۆزییەوە و پێی گوت: «مەسیحمان[n] دۆزییەوە.» واتە دەستنیشانکراو. 42 ئینجا شیمۆنی هێنایە لای عیسا. عیساش تەماشای کرد و فەرمووی: «تۆ شیمۆنی کوڕی یۆنای، بەڵام بە کێفاس[o] ناو دەبردرێیت.» کێفاس واتە پەترۆس.\n43 بۆ بەیانی عیسا ویستی بچێتە جەلیل، فیلیپۆسی دۆزییەوە، پێی فەرموو: «دوام بکەوە.»\n44 فیلیپۆس خەڵکی بێت‌سەیدا بوو، شارەکەی ئەندراوس و پەترۆس. 45 فیلیپۆسیش ناتانئیلی دۆزییەوە، پێی گوت: «ئەوەی کە موسا لە تەورات و پێغەمبەرانیش لە پەڕتووکەکانیان لەسەریان نووسیوە دۆزیمانەوە، عیسای کوڕی یوسفی خەڵکی ناسیرەیە.»\n46 ناتانئیل پێی گوت: «ئایا لە ناسیرە شتی چاک هەڵدەکەوێ؟» فیلیپۆس پێی گوت: «وەرە و ببینە.»\n47 عیسا ناتانئیلی بینی بۆ لای دێت، دەربارەی فەرمووی: «ئەوەتا ئیسرائیلی بە ڕاستی، فێڵی تێدا نییە!»\n48 ناتانئیل پێی گوت: «چۆن دەمناسیت؟»\nعیسا وەڵامی دایەوە: «پێش ئەوەی فیلیپۆس بانگت بکات، لەژێر دار هەنجیرەکە بوویت، تۆم بینی.»\n49 ناتانئیل وەڵامی دایەوە: «ڕابی، تۆ کوڕی خودایت! پاشای ئیسرائیلیت!»\n50 عیسا وەڵامی دایەوە: «باوەڕت هێنا، چونکە پێم گوتیت لەژێر دار هەنجیرەکە تۆم بینی؟ شتی گەورەتر دەبینیت!» 51 ئینجا پێی فەرموو: «ڕاستی ڕاستیتان پێ دەڵێم، دەبینن ئاسمان کراوەتەوە و فریشتەی خوداش لەسەر کوڕی مرۆڤ[p] سەردەکەون و دادەبەزن.[q]»\n1:1 وشەکە: لە زمانی یۆنانی پێی دەگوترێت لۆگۆس کە واتایەکی فراوانی هەیە، زۆرتر بە واتای دانایی خودا یان پەیامی خودا دێت. بڕوانە 1:14 و عیبرانییەکان 11:3 و زەبوورەکان 33:6 و پەیدابوون 1:5.\n1:5 وشە یۆنانییەکە دوو واتای هەیە: (1) زاڵبوون؛ (2) تێگەیشتن.\n1:13 مەبەستی ئەوەیە کە ڕۆحی خودا کار دەکاتە سەر گیانی مرۆڤ و دەیکاتە بوونەوەرێکی نوێ، واتە دەیکاتە ڕۆڵەی خودا. \n1:14 نیعمەت: بەخششەکانی خودا بەبێ شایستەبوون، بە تایبەتی لێخۆشبوونی گوناه و ژیانی هەتاهەتایی.\n1:19 کاهین: پیاوێکی ئایینی جولەکەیە کە هەڵدەستێ بە ئەرکی قوربانی کردن لەناو پەرستگا و فێرکردنی خەڵک.\n1:19 تیرەیەکی جولەکە بوون، ئەرکی خزمەتکردنی پەرستگایان لە ئەستۆ بوو.\n1:20 بە زمانی عیبری پێی دەگوترێ مەشیخ یان مەشیح. بە زمانی یۆنانی دەبێتە کریستۆس، کە بە واتای (دەستنیشانکراو) لەلای خودا دێت کە ڕزگارکەری گەلەکەیەتی. بڕوانە یەکەم ساموئێل 16.\n1:21 پێغەمبەرەکە: ئەو پێغەمبەرەیە کە موسا باسی دەکات. واتە عیسا. بڕوانە دواوتار 18:15 و یۆحەنا 1:45.\n1:23 ئیشایا 40:3.\n1:25 یۆنانی: باپتیزۆ، بە واتای شوشتن دێت بۆ پاکبوونەوە لە گوناه، وەک (بسمیلکردن).\n1:28 ئەم (بێت‌عەنیا)یە لە ڕۆژهەڵاتی ئوردون بوو، جیاوازە لەوەی نزیکی ئۆرشەلیم.\n1:33 بە واتای شوشتن دێت بۆ پاکبوونەوە لە گوناه بەهۆی ڕۆحی پیرۆز.\n1:39 یۆنانی: کاتژمێری دە، بە کاتی یۆنانی.\n1:41 یۆنانی: مەسیا.\n1:42 وشەیەکی ئارامییە بە واتای بەرد، لە یۆنانیش پەترۆس.\n1:51 کوڕی مرۆڤ: مەسیح بەم نازناوە خۆی دەناسێنێت. بڕوانە دانیال 7:13-14.\n1:51 بڕوانە پەیدابوون 28:12.


په‌یدا بوونی ڕووه‌که‌کان\nبه‌سه‌رهاتی گۆی زه‌وی: په‌یدا بوونی زووی ڕووه‌که‌کان\nنوێترین لێکۆڵینه‌وه ڕووه‌کناسیی که له زانکۆی پنسیلوانیا له ئامریکا کراوه، پیشان ده‌دا که ڕووه‌که‌کان ٧٠٠ میلیۆن ساڵ پێش له وشکاییدا ده‌ستیان به ژیان کردووه.\nئه‌م ڕێکه‌وته‌ش زۆر له‌و مێژووه‌ی کۆنتره که تاکوو ئێستا فوسیله‌کان پیشانیان ده‌دا.\nئاکامی ئه‌م تاقیکاریانه، ڕۆژی هه‌ینی ڕابردوو له کۆڤاری "ساینس" بڵاو بووه‌ته‌وه. ئه‌م گروپه لێکۆڵێنه‌ره زۆرتری ئه‌ندامه‌کانی له قوتابیانی زانکۆی پنسیلوانیا پێکهاتووه و دوکتۆر "بلر هجز" ڕێبه‌ریانه. ئه‌م دوکتۆره له به‌کارهێنانی نوێترین شێوه‌ی ژنیتیکی، گه‌یشتووه‌ته ئه‌و باوه‌ڕه‌ی که ڕووه‌که‌کان بۆ یه‌که‌م جار نزیکه‌ی ٧٠٠ میلیۆن ساڵ له‌مه‌وبه‌ر له ئاوی زه‌لیاکان هاتوونه‌ته ده‌رێ و له وشکایدا ده‌ستیان به بڵاو کردنه‌وه کردووه.\nئه‌م لێکۆڵینه‌وه زاناکانی خستووه‌ته سه‌روڕهێنانه، چوونکو فوسیلی کۆنترینی ئه‌و ڕووه‌ک و قارچکه‌کانه‌ی که له وشکیدا ده‌ژین ده‌گه‌ڕێنه‌وه بۆ ٤٨٠ میلیۆن ساڵ له‌مه‌وپێش. هێندێکیش پێیان وایه سه‌ره‌تای ژیانی ڕووه‌که‌کان ده‌گه‌ڕێته‌وه بۆ مێژوویه‌کی زۆر کۆنتر، به‌ڵام له‌به‌ر ئه‌وه‌ی که ئه‌ندامی ڕووه‌که‌کان نه‌رمه، ئاسه‌وارێکیان له دواوه به‌جێ نه‌ماوه که ئه‌م مێژووه بسه‌لمێنێ.\nدوکتۆر "برنت میشلر" که ڕووه‌کناسه له به‌شی پێشکه‌وتنی ڕووه‌که‌کان له زانکۆی کالیفۆرنیادا، له‌و باوه‌ڕه‌دایه که له‌به‌ر ئه‌وه‌ی ئه‌م مێژووه زۆر له‌گه‌ڵ مێژووی ئه‌و فوسیلانه‌دا که به ده‌سته‌وه‌ن جیاوازیی زۆریان هه‌یه، به شتێکی ڕاست نازانێ و ده‌ڵێ: "ئه‌م باسه مرۆڤ ده‌خاته دوودڵیه‌وه".\n"بلر هجز" ڕێبه‌ری گروپی لێکۆڵێنه‌ره‌کان، له‌و باوه‌ڕه‌دایه که ده‌بێ ئه‌م لێکۆڵینه‌وه ده‌بێ له جێگای خۆیدا ڕاست بکرێته‌وه. به‌ڵام له سه‌ر ئاکامی ئه‌م لێکۆڵینه‌وه ده‌ڵێ: "ئه‌م مێژووه‌ی که به ده‌ست هاتووه، به‌ته‌واوی جێگای باوه‌ڕن."\nئه‌م لێکۆڵینه‌وه بۆیه زۆر جێگای سرنجه، که دواترین تاقیکاریی مولوکولی یه که مێژووی زینه‌وه‌ره جۆراوجۆره‌کان ده‌گه‌ڕێنێته‌وه بۆ مێژوویه‌کی زۆر کۆنتر له‌وه‌ی که فوسیله‌کانیان شایه‌تیان بۆ ده‌ده‌ن.\nهێندێک له زانایان له‌و باوه‌ڕه‌دان ، ڕه‌نگه ئه‌م زانیاریه مولوکولیانه‌ی که وه‌ده‌ست هاتوون ڕاست بن و ئه‌وه فوسیل ناسه‌کانن، ده‌بێ زیاتر تێکۆشن بۆ ئه‌وه‌ی فوسیلگه‌لێک بدۆزنه‌وه که له‌گه‌ڵ ئه‌و مێژووانه بگونجێن. هێندێکیش له‌و باوه‌ڕه‌دان که ڕه‌نگه زانیاریه مولوکولیه‌کان به هه‌ڵه مێژوو زینه‌وه‌ره‌کان زیاتر له‌وه‌ی که هه‌ن پیشانیان بده‌ن. لێکۆڵینه‌وه‌ی مولوکولی بۆ وه‌ده‌ست هێنانی مێژووی زینه‌وه‌ری جۆراوجۆر به ناوی "کاتژمێری مولوکولی" ناسراوه.\nله‌م شێوه لێکۆڵینه‌وه‌دا زانایان پشت ده‌به‌ستن به‌و فوسیلانه‌ی که به‌ده‌سته‌وه‌ن بۆ ئه‌وه‌ی کاتی گۆڕانکاری له سه‌ر له‌شی زینه‌وه‌رێکی پێشکه‌وتووی وه‌ک مرۆڤ له جۆرێکیتر له شامپانزه دیاری بکا.\nبه‌و ژه‌ماره گۆڕانکارانه‌ی که له ماوه‌یه‌کی دیاری کراودا ڕوویداوه، کاتژمێری مولوکولی میزان ده‌کرێ، که وا بوو لێکۆڵێنه‌ره‌کان ده‌توانن ته‌نیا جیاوازی ژماره‌ی ژنیتیکیی دوو جۆر بۆ په‌یدا کردنی مێژووی ده‌ستپێکردنی یه‌کێکیان له‌ویتریاندا بدۆزنه‌وه. هه‌ر ئه‌م شێوه‌یه‌ش به کار هێنراوه بۆ دۆزینه‌وه‌ی مێژووی ژیانی ڕووه‌که‌کانی وشکانی له قارچکه‌کان. ئه‌م شێوه لێکۆڵینه‌وه‌ش هێشتا جێگای خۆی نگرتووه، بۆیه هێندێک که‌س ڕاست و دروستی کار کردی کاتژمێری مولوکولیی به هه‌ڵه ده‌زانن.\nنووسه‌رانی ئه‌م بابه‌ته زانستییه ئیشاره به‌وه ده‌که‌ن که گرنگترین ڕووداوی گۆڕانکاری سروشت، ناسراو به "ته‌قینه‌وه‌ی کامپریان" به هۆی ده‌سپێکردنی ژیانی ئه‌م ڕووه‌که سه‌ره‌تاییانه‌وه ڕووی داوه. "ته‌قینه‌وه‌ی کامپریان" نزیکه‌ی ٥٣٠ ساڵ له‌مه‌وبه‌ر به هۆی بڵاو بوونه‌وه‌ی زینه‌وه‌ره جۆراوجۆره‌کان ڕووی دا. هێندێک له زانایانی ئه‌م بواره پێشتر ئیشاره‌یان به‌وه کردبوو که هۆی گۆڕانکاریی چاوه‌نوڕای نه‌کراو، شێوازی جۆراوجۆری زینه‌وه‌ران له "ته‌قینه‌وه‌ی کامپریان" ئه‌وه بووه که ئه‌و کاته ئوکسیژن له ڕاده به‌ده‌ر له هه‌وادا هه‌بووه.\nنووسه‌رانی وتاره‌که ده‌ڵێن سه‌رهه‌ڵدانی ژیانی ڕووه‌که‌کان ده‌گه‌ڕێنه‌وه بۆ پێش ئه‌م ده‌وره‌یه‌ش و پێیان وایه که هۆکاری هه‌ڵچوونی له ڕاده‌به‌ده‌ری ئوکسیژنی ئه‌و کاته‌ش له هه‌وادا، هه‌ر ڕووه‌که‌کانه‌وه بوون. له ئاکامیشدا بوونه هۆی په‌ره‌گرتنی ژیان.\nدوکتۆر "جان ته‌یلر" قارچکناس له زانکۆی کالیفۆرنیا دا که پێشتر لێکۆڵینه‌وه‌یه‌کی چووکه‌ی ژنتیکی له سه‌ر په‌یدا بوونی ڕووه‌که‌کان کردبوو و ژیانی ڕووه‌که‌کانی له ویشکانیدا به ٦٠٠ میلیۆن ساڵ پێش مزه‌نه ده‌کرد، داوای له پسپۆڕان کردووه که به سرنجه‌وه له‌م لێکۆڵینه‌وه‌ی دوایه بکۆڵێنه‌وه، به‌ڵام زۆر به پارێز و ئاگادارییه‌وه ئه‌م کاره بکه‌ن. هه‌ر له‌م بواره‌شدا وتی: دیاره ئه‌م مێژووه که دیاری کراوه شتێکی مزه‌نه‌کراوه. ئه‌م لێکۆڵینه‌وه‌ش دوا لێکۆڵینه‌وه نییه و هه‌روه‌ها دواین وته‌ی منیش نیه.\nشایه‌نی باسه که ئه‌م لێکۆڵینه‌وه نوێیه زانایانی حه‌به‌ساند، چوونکه مێژووی کۆنترین پاشماوه‌ی فوسیلیی که له ڕووه‌که‌کان و قارچکه‌کان له وشکاییدا تاکوو ئێستا دۆزراوه‌ته‌وه گه‌یشتووه‌ته ٤٨٠ میلێۆن ساڵ له‌مه‌وپێش. له کاتێکدا ئه‌و لێکۆڵینه‌وه نوێیه مێژووی ڕووه‌که‌یان ده‌باته‌وه بۆ حه‌وت میلیۆن ساڵ له‌مه‌وبه‌ر.\nماڵپه‌ڕی ڕادیۆ بی بی سی له سه‌ر تۆڕی جیهانی ئینته‌رنه‌ت.\nگرینۆیچ 15:27 - 51/08/2001\nوێنەکە ئاوایی بەهاری ساڵی ١٣٩١ی هەتاویی ئاوای کاشترە.


بەرهەم ساڵح، سەرۆککۆمارى عێراق لە کۆبوونەوەیدا لەگەڵ محەمەد جەواد زەریف، وەزیرى دەرەوەى ئێران ڕایگەیاند، ناوچەکە پێویستى بە پەیوەندى هاوسەنگانە و لێکتێگەیشتن و هاریکارى هەیە بۆ چارەسەرى کێشەکان و دابینکردنى ئاسایشى هەرێمایەتى.\nنوسینگەى ڕاگەیاندنى سەرۆکایەتى کۆمارى عێراق لە ڕاگەیەنراوێکدا ڕایگەیاند، بەرهەم ساڵح ئەمڕۆ یەکشەممە لە کۆشکى بەغدا پێشوازیکردووە لە محەمەد جەواد زەریف، وەزیرى دەرەوەى ئیران کە سەرلەبەیانى ئەمڕۆ بەسەردانێک گەیشتە بەغدا.\nسەرۆککۆمارى عێراق لە کۆبوونەوەکەدا جەختیکردووەتەوە لەسەر پەیوەندى قوڵى مێژویی عێراق لەگەڵ ئێران، لەگەڵ پێویستى فراوانکردنى هاریکارى دوو قۆڵى نێوان هەردوو وڵات لەسەرجەم بوارەکاندا.\nوتیشى، "عێراق سورە لەسەر ئەوەى هۆکارێک بێت بۆ سەقامگیریی و سەنتەرى بەیەکگەیشتنى بەرژەوەندییە هاوبەشەکانى وڵاتانى ناوچەکە بەجۆرێک کە ئارامى و ئاسایشى هەرێمایەتى مسۆگەر بکات".\nبەرهەم ساڵح باسى لەوەشکردووە، ناوچەکە پێویستى بە بنیادنانى پەیوەندى هاوسەنگ و لێکتێگەیشتن و هەماهەنگى هاوبەش و دیدگاى روون هەیە بۆ گەیشتن بە چارەسەرى ریشەیی قەیران و گرژییەکان، لەرێگەى پشتبەستن بە گفتوگۆى بنیاتنەرانە و راشکاو لەنێوان سەرجەم لایەنە نێودەوڵەتییەکاندا.\nئەوەشى خستووەتەڕوو، عێراق پاراستنى سەروەرى و ئاسایش و سەقامگیریی و هاریکارى لەگەڵ هاوپەیمانەکانى بە گرنگ دادەنێت، لە چوارچێوەى رێزگرتنى هاوبەش و دەستوەرنەدان لە کاروبارى ناوخۆیی.\nسەرۆککۆمارى عێراق هەروەها ستایشى هەڵوێستى ئێرانى کردووە لە پشتیوانیکردنى عێراق بەتایبەتى لە بوارى بەرەنگاربوونەوەى تیرۆر و داعش.\nلاى خۆیەوە، محەمەد جەواد زەریف خواستى ڵاتەکەى خستەڕوو بۆ فراوانکردنى ئاستى هاریکارى و یارمەتیدانى عێراق لە بوارە جیاجیاکاندا.\n2020.08.05 - 15:39\n2020.08.04 - 22:57


عه‌باسی كه‌مه‌ندی: گۆرانی (مه‌تۆرێ) درۆی تیا نییه‌و له‌دڵه‌وه ده‌رده‌چێت\nعه‌باسی كه‌مه‌ندی: گۆرانی (مه‌تۆرێ) درۆی تیا نییه‌و له‌دڵه‌وه ده‌رده‌چێت\nئاوێنە /ئا: پشتیوان جه‌مال\nعه‌باسی كه‌مه‌ندی: له‌ناو سكی دایكمدا ئه‌گه‌ر قه‌ڵه‌مم پێبوایه سكم خه‌تخه‌تی ده‌كرد ئه‌وه‌نده حه‌زم له‌شێوه‌كاری بوو\nله‌شێوه‌كارییه‌وه بۆ گۆرانیبێژی‌و به‌ده‌ستهێنانی نێوبانگ، له‌وه‌وه بۆ نوسین‌و پاشانیش بۆ شاعیریی، ئێستاش خه‌ون به‌دوو پڕۆژه‌ی دیكه‌ی گۆرانییه‌وه ده‌بینێ، ئه‌وه كورتكراوه‌ی ژیانی هونه‌ریی (عه‌باسی كه‌مه‌ندیه.\nوه‌ك چۆن له‌كلیپی گۆرانییه‌كانیدا به‌شێوه‌یه‌كی هێمن‌و له‌سه‌رخۆ ده‌بینرێت، به‌بینینی راسته‌وخۆش هه‌مان كه‌سایه‌تییه. ره‌نگه زۆر پێویست نه‌كات كه باسی هونه‌رمه‌ندی گه‌وره (عه‌باسی كه‌مه‌ندی) بكه‌ین، چونكه كه‌م كه‌س هه‌یه له‌ئێمه گوێبیستی گۆرانییه‌كانی نه‌بوبێت‌و ته‌نانه‌ت تامه‌زرۆی بینینیشی نه‌بووبن.\nله‌ناوه‌ڕاستی مانگی رابردودا به‌ڕێوه‌به‌رایه‌تی هونه‌ری شێوه‌كاری سلێمانی به‌هاوكاری كۆمپانیای هونه‌ریی (ئاڤا میدیا) پێشانگایه‌كی شێوه‌كارییان بۆ هونه‌رمه‌ند (عه‌باسی كه‌مه‌ندی) له‌شاری سلێمانی كرده‌وه‌و ماوه‌ی زیاتر له‌هه‌فته‌یه‌كی خایاند.\nبه‌هۆی نه‌بونی كاته‌وه، گۆڤاری ئاوێنه‌كان توانی ته‌نها بۆ ماوه‌ی پانزه ده‌قیقه چاوپێكه‌وتنێكی كورت له‌گه‌ڵ ئه‌م هونه‌رمه‌نده‌دا سازبكات‌و باسێكی كورت له‌باره‌ی هونه‌ریی گۆرانی وتن‌و شێوه‌كارییه‌وه بخاته‌ڕوو، هه‌روه‌ها ئاوێنه‌كان مه‌به‌ستی بوو كه ده‌قی چاوپێكه‌وتنه‌كه وه‌ك خۆی بڵاوبكاته‌وه به‌تایبه‌تی له‌ده‌ربڕینی هه‌ندێك وشه له‌لایه‌ن هونه‌رمه‌نده‌وه‌و نوسینی وه‌ك خۆی.\n* پێشتر زۆربه‌ی خه‌ڵكی كوردستانی باشور ته‌نها وه‌كو هونه‌رمه‌ندێكی گۆرانیبێژ كه‌مه‌ندییان ده‌ناسی، به‌ڵام له‌ناكاو وه‌كو هونه‌رمه‌ندێكی شێوه‌كاری پێشانگایه‌كی شێوه‌كاریتان له‌سلێمانی كرده‌وه، ئه‌مه چۆن بوو؟\n- راستییه‌كه‌ی هونه‌ریی شێوه‌كاریی له‌ژیانمدا ون نه‌بووه‌و خه‌ڵك زانیویانه، به‌ڵام نه‌یانبینیبو، بۆیه له‌مێژه تابلۆی زۆرم هه‌بوو، به‌داخه‌وه كه هاتین بۆ سلێمانی خۆم له‌گه‌ڵ ئیشه‌كان نه‌بووم، سێ تابلۆ كه له‌هه‌مویان گه‌وره‌تر بوون ون بوون، ئه‌وه نه‌ختێك زه‌وقمی كوێره‌وه كرد، راسته من بۆ پاره نه‌مهێنا بوون، دواتریش ونبوه‌كانم فه‌رامۆشكرد.\n* ئه‌وه‌نده‌ی تێبینت كردبێت پێشوازی خه‌ڵك چۆن بوو بۆ پێشانگاكه‌ت؟\n- هاتنی خه‌ڵك بۆ پێشانگه‌كه سێ جه‌مسه‌ری هه‌بوو، هه‌ندێكیان مه‌حه‌به‌تیان بۆ من زۆره چ شێوه‌كار یان هونه‌رمه‌ند بم بۆ دیتنم هاتبون، هه‌ندێكیان بۆ مه‌به‌ستی وێنه‌كێشانم هاتبوون، هه‌ندێكیش هه‌ر له‌باره‌ی موزیكه‌وه هاتبون، بۆیه بومه كۆمه‌ڵگه‌یه‌كی زۆر قه‌ره‌باڵغ، بۆ منیش مه‌حه‌به‌تێكی زۆر بوو كه به‌شه‌ست ساڵ ته‌مه‌نه‌وه به‌و شێوه‌یه خه‌ڵكم ده‌بینی.\n* چی وایكرد له‌دنیای هونه‌ریدا، شێوه‌كاریش ده‌ستپێبكه‌یت؟\n- خۆم یه‌كه‌مجار شێوه‌كار بووم دواتر هونه‌رمه‌ند‌و پاشان نوسین‌و شاعیری.\n* كه‌واته ئه‌گه‌ر له‌بیرت مابێت له‌كه‌یه‌وه ئه‌و هه‌سته‌ت بۆ شێوه‌كاریی دروستبوو؟\n- وه‌ڵا له‌ناو سكی دایكمدا ئه‌گه‌ر قه‌ڵه‌مم پێبوایه سكم خه‌تخه‌تی ده‌كرد ئه‌وه‌نده حه‌زم له‌شێوه‌كاری بوو، له‌منداڵیدا رۆژانه به‌ده‌ستی دایكم دوو تا سێجار كوته‌كم ده‌خوارد له‌به‌ر ره‌شكردنی دیوار‌و ده‌روازه.\n* چ خۆشییه‌كت له‌شێوه‌كاریی ده‌بینی؟\n- ئه‌وه رۆحییه‌و ناتوانم به‌زمان شه‌رحی بكه‌م، چونكه كاتێك وێنه‌ی ماڵێك ده‌كێشم، چۆن وێنه‌ی ده‌ره‌وه‌ی ده‌كێشم ئاوه‌ها وێنه‌ی ناو ماڵه‌كه‌ش له‌زهنی خۆمدا ده‌كێشم‌و له‌ته‌كیا ژیان به‌سه‌ر ده‌به‌م.\n* ئێستاش وێنه ده‌كێشی؟\n- نه‌خێر، به‌هۆی باری ته‌ندروستیمه‌وه ناتوانم.\n* با بێینه‌وه سه‌ر هونه‌ریی گۆرانی وتن، بێگومان ساڵانێكی زۆره به‌ڕێزتان به‌رهه‌متان هه‌یه، به‌ڵام با بزانین له‌كه‌یه‌وه هه‌ستت كرد ده‌نگت خۆشه؟\n- ئه‌وه‌ش هه‌ر له‌منداڵییه‌وه شروع بو، بنه‌ماڵه‌ی باوكم هه‌ر ده‌نگخۆش بوون، ئیدی منیش شروعم كرد‌و وتیان به‌رده‌وام به.\n* ئه‌ی چ كه‌سێك پێیگه‌یاندی، یان كاریگه‌ری چ هونه‌رمه‌ندێكت به‌سه‌ره‌وه بوو؟\n- هه‌ر خۆم بوو، هیچ كاریگه‌رییه‌كی هونه‌رمه‌ندم به‌سه‌ره‌وه نه‌بوو، به‌ڵام (سدیق)ی مامم ده‌نگی زۆر خۆشبوو.\n* ئه‌ی له‌بواری ئه‌كادیمیدا هیچت نه‌خوێندووه؟\n- نه‌خێر، به‌ڵام به‌رده‌وام خوێندنه‌وه‌م هه‌بووه بۆی.\n* وه‌ك ده‌زانین یه‌كه‌مین گۆرانیت (سه‌بری گوڵفرۆش) بوو له‌گه‌ڵ هونه‌رمه‌ند شه‌هێن تاڵه‌بانی كه ناوبانگێكی باشتان پێی په‌یدا كرد‌و دواتریش گۆرانی (سڵێمان به‌گی بانه)و چه‌ندین به‌رهه‌می دیكه، پێشبینی ئه‌و ناوبانگه‌تان ده‌كرد؟\n- هه‌ر له‌گۆرانی (سه‌بری)یه‌وه ئه‌و شوهره‌ته شروع بوو، هه‌رچه‌نده خه‌ڵك روخسارمیان نه‌ده‌ناسی، به‌ڵام به‌ناو هه‌ر له‌ساڵی ئه‌وه‌ڵه‌وه ناسرام.\n* به‌و پێیه‌ی له‌و سه‌رده‌مه‌دا گۆرانی وتنی پێكه‌وه‌یی بۆ كوڕ‌و كچێك ئاسان نه‌بوو، ئایا ئه‌و گۆرانییه‌ی له‌گه‌ڵ شه‌هێن تاڵه‌بانی وتتان، چ كاریگه‌رییه‌كی هه‌بوو؟\n- راسته تا ئه‌و كاته كچ‌و كوڕ پێكه‌وه گۆرانییان نه‌ده‌وت، خه‌ڵك به‌لایه‌وه خۆشبوو، ئێستاش خه‌ڵك حه‌زیان لێیه‌تی.\n* ئه‌ی له‌و كاته‌دا كۆمه‌ڵگه به‌ئاسانی قبوڵیان كرد؟\n- به‌ڵێ، به‌ڵام قسه‌ی قه‌وم‌و خزم له‌حه‌سه‌داته‌وه بوو، جگه له‌دیعایه هیچمان نه‌بیست.\n* گۆرانی (مه‌تۆرێ) به‌یه‌كێك له‌گۆرانییه سه‌رنجڕاكێشه‌كانت لای كوردستانی باشور داده‌نرێت، هه‌ستت بۆ ئه‌و گۆرانییه چییه؟\n- خۆم وا هه‌ستی پێده‌كه‌م كه درۆی تیا نییه‌و له‌دڵه‌وه ده‌رده‌چێت، نه له‌فیكری ئه‌وه‌دام پاره‌ی پێ په‌یدا بكه‌م یان خه‌ڵكی پێ مه‌جزوب بكه‌م، شتێكم بۆ دێت حه‌ز ده‌كه‌م به‌جۆرێك بێت خزمه‌تی خه‌ڵكی پێ په‌یدا بكه‌م، هه‌ستده‌كه‌م به‌و گۆرانییه به‌قه‌د پانزه مه‌لا خزمه‌تی ئه‌و ژن‌و شوانه‌م كرد كه له‌یه‌ك تۆرا بوون‌و ساڵه‌ها بوون قسه‌یان نه‌ده‌كرد‌و ئاشت بوونه‌وه.\n* سه‌رنجێك له‌سه‌ر به‌ڕێزتان ئه‌وه‌یه كه به‌پێچه‌وانه‌ی هونه‌رمه‌نده‌كانی دیكه‌وه، له‌كاتی كلیپكردنی گۆرانیدا، هیچ كاتێك ده‌می ناجوڵێنێ، نهێنی ئه‌وه چییه؟\n- ئه‌و كلیپانه‌شی كراون خه‌ڵك كردویه‌تی، ئه‌گینا من حه‌زم له‌رونمایی‌و خۆنمایی نییه‌و حه‌ز ده‌كه‌م زیاتر خه‌ڵك گوێم لێبگرن.\n* كه‌مه‌ندی شێوه‌كار، گۆرانیبێژ، نوسه‌ر، شاعیره چۆن توانیوته ئه‌و هه‌موو هونه‌ره له‌خۆتدا كۆبكه‌یته‌وه؟\n- شتێكه هه‌یه‌و من كۆم نه‌كردوه‌ته‌وه.\n* هۆنراوه‌كان تا چه‌ند گوزارشت له‌چیرۆكی ژیانی خۆت ده‌كات؟\n- هه‌موو هۆنراوه‌كان نابێت به‌هی خۆم‌و خه‌ڵكانیش هه‌ن چیرۆكێكت لا دروست ده‌كه‌ن كه په‌یامێك به‌كۆمه‌ڵگه بگه‌یه‌نیت.\n* له‌رێگه‌ی ئاوێنه‌كان ده‌كرێت به‌رهه‌می نوێت ئاشكرا بكه‌یت؟\n- ئه‌گه‌ر عومر باقی بمێنێ دوو كارم هه‌یه، یه‌كێكیان له‌گه‌ڵ ئامێرژه‌نی كوردێكه‌و ئه‌وه‌شی تریش له‌گه‌ڵ یۆنانییه‌كانه، ئۆركستی یۆنانی‌و گۆرانی كوردییه ئه‌وه شتێكی مێژوییه، جارێ نازانم كه‌ی ئاماده بێت، چونكه پێویسته كۆمپانیایه‌ك لایه‌نی دارایی له‌ئه‌ستۆ بگرێت.\n* ئه‌گه‌ر بكرێت بزانین ته‌ندروستیت چۆنه؟\n- جارجار باشم‌و هه‌ندێجاریش نه‌خۆشی‌و كێشه‌ی ته‌ندروستیم هه‌یه، به‌ڵام زۆر گرنگی پێناده‌م، چونكه زیاتر ده‌مشكێنێ.\n* چه‌ند منداڵت هه‌یه؟\n- 3 كچ‌و كوڕێك‌و بومه‌ته باپیریش.


مايو 2020 - ئەلفبێ تیک\nئەرشیف مايو 2020\nسیستەمی ئەندرۆید سەرەتا بۆ کامێرا دروستکرا\nبڵاوکردنەوە :5/08/2020 ماوەی خوێندنەوە:\nئاندی ڕۆبن، هاودامەزرێنەری سیستەمی ئەندرۆید، لە لوتکەی ئابوریی کە لە ساڵی ٢٠١٣ کە لە تۆکیۆ ئەنجامدرا، ئاشکرای کرد کە لە بنەڕەتدا سیستەمی ئەندرۆید بۆ کامێرا پێشکەوتووەکان بەرهەمێنرابوو، کە پشتی دەبەست بە یادگەی هەوری بۆ هەڵگرتنی وێنە و ڤیدیۆکانی کامێرا، بەجۆرێک بەکاربەر بەخێرایی بە وێنەکانی دەگەیشت لەهەر ئامێرێکەوە بێ.\nدوای پێنج مانگ لە بەستنی ئەم کۆبونەوەیە، ئاندی ڕۆبن و تیمەکەی ئەندرۆید ستراتیژی کارەکەیان گۆڕی، گەیشتنە ئەو بۆچوونەی کە بازاڕی کامێراکان ئەوەندە بەرفراوان نیە و باشترە ڕوو لە ئامێرە زیرەکەکان بکەن، بەم چەشنە سیستەمی ئەندرۆید بۆ مۆبایلە زیرەکەکان لەدایک بوو.\nلە ئێستا دا سیستەمی ئەندرۆید لەسەر ٢.٥ ملیار ئامێری مۆبایل چالاکە لە جیهان دا.\n#تەکنەلۆژیا #زانیاری_تیک #ئەندرۆید #مۆبایل #تەکنیک #کۆمپانیا #دەروازەی_تەکنەلۆژیا\n#android #tech #technology #DerwazeTech #AlfbeTech\nسەرکەوتن مامۆستایەکی خراپە، فریوی زیرەکەکان دەدا\nسەرکەوتن مامۆستایەکی خراپە، فریوی زیرەکەکان دەدا وا بیربکەنەوە کە ناتوانن شکست بێنن.\nئەمە وتەیەکی بیڵ گەیتس دامەزرێنەری کۆمپانیای مایکرۆسۆفت و ملیاردێری جیهانە، مەبەست لەم وتەیە ئەوەیە؛\n- پێویستە لە سەرکەوتنەوە فێر بین وەکو چۆن لە شکستەوە فێر دەبین.\n- ناکرێ چاوەڕوانی داهاتوویەکی گەش بکەین لەسەر بنەمای سەرکەوتنەکانی ئێستا.\n- باشترین ڕێگە بۆ فێربوون شکستهێنانە.\n- سەرکەوتن کۆتایی ڕێڕەوەکە نیە، بەڵکو هەنگاوێکە لە دەستپێکێکی کۆتا نەهاتوو.\n- دەکرێ سەرکەوتن ببێتە هۆکاری شکستی داهاتوومان.\n#سەرکەوتن #شکست #وتەی_وزەبەخش #ئەزمونکار #دونیای_کار #بەڕێوەبردنی_کات\n# مایکرۆسۆفت #گەیتس #کۆتایی_ڕێڕەو #بەڕێوەبردن #هاندان DerwazeTech #AlfbeTech\n▼ مايو 2020 (8)


ANF | هۆشیار زێباری هەم خاوەن ماڵە و هەم دزی ماڵیشە\nهۆشیار زێباری هەم خاوەن ماڵە و هەم دزی ماڵیشە\nهۆشیار زێباری ئەندامی مەکتب سیاسیی پەدەکە بەهۆی دزی و گەندەڵییەکانی ماوەیەکی زۆرە لە ڕۆژەڤی ڕاگەیاندنی هەرێمی کوردستان و عێراقدایە. لەم دوایانەدا دوژمنایەتیی خۆی بۆ شەنگال و بزاڤی ئازادیخوازی گەلی کورد یەکلایکردووەتەوە. زێباری دزی و گەندەڵی دەناسرێت...\nئازاد کەرکوکی / هارون ئەڤیندار\nچوارشه‌ممه, 11 May 2022, 09:21\nهۆشیار زێباری ئەندامی مەکتب سیاسیی پەدەکە بەهۆی دزی و گەندەڵییەکانی ماوەیەکی زۆرە لە ڕۆژەڤی ڕاگەیاندنی هەرێمی کوردستان و عێراقدایە. لەم دوایانەدا دوژمنایەتیی خۆی بۆ شەنگال و بزاڤی ئازادیخوازی گەلی کورد یەکلایکردووەتەوە. زێباری دزی و گەندەڵی دەناسرێت و ئەوە بووەتە یەکێک لە سیفەتەکانی، بۆیە پێناسەی خاوەنی ماڵ و دزی ماڵیشی زۆر جوان لێهاتوە.\nلەم دواییانە دزی و گەندەڵیەکانی پەدەکە و بنەماڵەی بارزانی نەک تەنها بۆتە ڕۆژەڤی کوردان، بەڵکوو بۆتە ڕۆژەڤی هەموو جیهان. بەرپرسانی پەدەکە و بەتایبەتیش بنەماڵەی بارزانی بە دزیکردن و گەندەڵی و کڕینی ماڵ و موڵک لە دەرەوەی وڵات دە ناسرین.\nبە تایبەتی موڵک و ماڵی سەرۆکی هەرێمی کوردستان نێچیرڤان بارزانی و هەروەها مەسرور بارزانیی ئامۆزای، کە سەرۆکی حکومەتی هەرێمی کوردستانە شوێنکی تایبەتی هەیە لە ڕۆژەڤی ڕاگەیاندنەکانی جیهاندا و بوونەتە جێگای ناڕەزایەتی لە ناو گەلی باشوری کوردستان دا.\nهۆشیار زێباری بەرپرسی پەدەکە، کە هاوکات ماوەیەکش وەزیری دەرەوەی عێراق بو و خاڵی مەسعود بارزانی سەرۆکی پارتی دیموکراتی کوردستان (پەدەکە)یە بە دزی گەندەڵیەکانی لەسەردەمی پۆستی وەزیری دەرەوەی عێراق و وەزیری دارایی عێراق دا بووە ڕۆژەڤێکی گەورە. هەر لەبەر ئەو هۆکارەش لە وەزیری دەرکرا و دادگای فیداراڵی عیراقیش کاندید بوونی هۆشیار زێباریی بۆ پۆستی سەرۆک کۆماری عێراق رەدکردەوە.\nدزی و گەندەڵی\nلە دوای ئەوەی ئەمریکا لە ٢٠ی مانگی ئاداری ساڵی ٢٠٠٣ دەستێوەردانی لە عێراق کرد و ڕژێمی بەعسی ڕووخاند، بۆ ئەوەی عێراق بەرێوە بەرێت دەستیان بە هەوڵکرد تاوەکو حکومەتێکی نوێ لەسەر هاوسەنگی نەتەوەیی دروست بکەن.\nلەسەر بنەمای ئەوە هاوسەنگەیە نەتەوەیە و تەوافقەی کە ئەمریکا پێشی خست لە نێو نەتەوەکانی عێراق دا هۆشیار زێباری وەک کاندیدی پەدەکە لە ساڵی ٢٠٠٤ تا ساڵی ٢٠١٤ بوو بە وەزیری دەرەوە و وەزیری دارایی عێراق، لەو کاتەدا هۆشیار زێباری هەم بوە خاوەنی ماڵ و هەم بوە دزی ماڵیش.\nبە گوێرەی ئەوە زانیارییانەی تامارا چەلەبی کچی سیاسەتمەداری ناوداری عێراقی ئەحمەد چەلەبی بڵاویکردووەتەوە هۆشیار زێباری کاتێک وەزیری دەرەوەی عیراق بووە ١١٩ ملێۆن دۆلاری لە پارەی دەوڵەتی عیراق بۆ شەخسی خۆی بردووەتە دەرەو و لە بانكێکی بەریتانی بە ناوی HSBC دایناوە.\nهاوکات لەو کاتەی زێباری وەزیر بووە لە حکومەتەکەی عەبادی ناوبراو ٥٢٧ پاسەوانی هەبوو. خاوەنی فڕۆکەیەکی تایبەت بوو، کە نرخەکەی نیو ملیۆن دۆلار بوو، لەگەڵ ئەوەشدا خاوەنی قەسرێکە لە سوێسرا نرخکەی ٢٧ ملێۆن دۆلارە.\nزێباری بۆ پارەی بلیتی گەشتی فڕۆکەکەی و پاسەوانەکانی مانگانە ١ ملێۆن ٨٠٠ هەزار دۆلاری لە پارەی دەوڵەت خەرج کردوە، پارەی کرێی مانگانەی خانوی سکرتێر و جێگرەکانی مانگانە ١٨٨ ملێۆن دیناری عێراقی بووە. ئەوە لە کاتێکدایە بەپێی یاسا نابێت هیچ وەزیریک لە ٣٦ ملێۆن زیاتر بدات بە کرێ خانوو.\nلەگەڵ ئەوەش باس لەوە دەکرێت مانگانە ٣ ملیۆن ٥٠٠ هەزار دیناری عێراقی تەنها بۆ پاکردنەوەی حەوزی مەلەوانیی ماڵەکەی خۆی تەرخان کردوە لە پارەی دەوڵەت.\nسەرۆک وەزیرانی پێشوی عیراق حەیدەر عەبادی بڕیاریدابوو، کە دەبێت هەر وەزیرێک تەنها ٨ پاسەوانی هەبێت، وێرای ئەو بڕیارە هۆشیار زێباری زیاتر لە ٥٠٠ پاسەوانی هەبوو لە هەولێر و بەغداد، موچەکەشیان لە پارەی دەوڵەت دەدرا.\nلە لایکی تر تێچووی مانگانەی ئۆتۆمبیلەکانی زێباری مانگانە نزیکەی ١٠٠ ملێۆن دینار بوو، جیاواز لەوانەش ساڵانە بڕی ٢٠ ملێۆن دۆلاری بەناوی پارەی پاسەوان لە دەوڵەت دەبرد.\nزێباری دوای ئەوەی لەگەڵ ژنێک بەناوی هنا عبدولستار دلێمی هاوسەرگیری دەکات، ژنەکەی دەنێرێت بۆ خولێکی سەرەتایی پەیوەندیەکان و دواتر وەک کارمەند لە کۆنسوڵخانەکانی عێراق لە ئەوروپا دای دەمەزرێنێت.\nئەوەی جێی سەرسوڕمانە، باوكی “هناء”ی هاوژینی زێباری، لە دوای پرۆسەی ئازادیی عێراق لە ساڵی ٢٠٠٣، ناوی لە لیستی ئەو ٢٠٠ كەسەدا بوو، كە لەلایەن ئەمریكا و پۆڵ بریمەر حاكمی مەدەنیی ئەوكاتی عێراقەوە بەهۆی ئەوەى بەرپرسێکی باڵای بەعس بوو، داواكراو بوون.\nجگە لەوەش زێباری ٤ خوشکی خۆی وەک کارمەند لە باڵیۆزخانە جیاوازەکانی عێراق لە ئەورپا دامەزراندوە.\nدەربارەی گەندەڵی و دزی هۆشیار زێباری دەنگۆی زۆر زیاتر لەوانە هەیە.\nلەبەر دزی و گەندەڵی لە پۆستەکەی لادرا\nلە کابینەی حکومرانی حەیدەر عەبادی، کە ئەو کاتە هۆشیار زێباری وەزیری دارایی عێراق بوو، لە ٢١ ئەیلولی ٢٠١٦ ئەندامانی ئەنجوومەنی نوێنەرانی عێراق بە سەرۆکایەتی ئەنجوومەنی نوێنەران سەلیم جبووری، هۆشیار زێباری بە هۆکاری گەندەڵی و دزی پۆستی وەزیریی لێسەندرایەوە.\nلە پەرلەمان بەرگریی لە خۆی نەکرد و دانی بەوەدا نا، کە ئەو کارانەی کردوە\nهۆشیار زێباری ئەوكات لەبری ئەوەی بەرگری لە خۆی بكات و بیسەلمێنێت گەندەڵیی نەكردووە، بەرپرسانی دیكەی بە گەندەڵی تۆمەتبار كرد، بێ ئەوەی ناوی كەس ئاشكرا بكات.\nئەنجومەنی نوێنەران و لیژنەی دەستپاكیی ئەوكاتی ئەنجومەنەكە، دۆسیەكانی گەندەڵیی هۆشیار زێباری-یان نارد بۆ دەستەی دەستپاكی و تائێستا دۆسیەكان لە دەستەكەن، بڕیاریش بوو بنێردرێن بۆ دادگا، بەڵام نەنێردراون.\nئەوكات كە هۆشیار زێباری لەسەر گەندەڵی متمانەی لێسەندرایەوە، ترس دروستبوو كاریگەریی هەبێت لەسەر پەیوەندیی سندوقی دراوی نێودەوڵەتی و وڵاتانی كۆمەكبەخش لەگەڵ عێراق، بەوەی متمانەیان بە وڵاتەكە نەمێنێت لە پێدانی یارمەتی و كۆمەكە داراییەكان.\nدانانی بەعسی لە باڵیۆزخانەكانی عێراق\nلە مانگی شوباتی ٢٠١٨دا، دووبارە لیژنەی دەستپاكیی ئەنجومەنی نوێنەران دۆسیەی هۆشیار زێباریی هێنایەوە بەرباس، ئەوكات بەوە تۆمەتباركرا، كە كاتێك وەزیری دەرەوە بووە لە كابینەكەی نوری مالكیدا، خەڵكانێكی بەعسیی لە باڵیۆزخانەكانی عێراق لە وڵاتان داناوە.\nلەبەر فشارەکانی پەدەکە دۆسیەی لێکۆڵینەوەکانی هۆشیار هەڵندراوەتەوە\nلە دوای ئەوە مستەفا کازمی بوو بە سەرۆک وەزیرانی عێراق دەستەی دەستپاکیی پەرلەمان دۆسیەی گەندەڵیی هۆشیار زێباری ئاراستەی دەستەی دەستپاکیی گشتی کرد بۆ لێکۆڵینەوە، بەلام لە بەر فشاری پەدەکە لەسەر مەستەفا کازمی لێکۆڵنەوە لە گەندەڵیەکانی هۆشیار زێباری ڕاوستا.\nبۆ ئەوەی کەیسی گەندەڵی پەردە پۆش بکەن کردیانە کاندیدی سەرۆک کۆمار\nلە کاتێکدا چەندین تۆمەتی دزی و گەندەڵیی لەسەر زێباری هەبوو، بەڵام جاریکی دیکە خۆی دەکاتەوە ڕۆژەڤ و دێتەوە پێشی مرۆڤەکان، بەپێی ڕێکەوتنی یەکێتی و پارتی لە ساڵی ٢٠٠٥ەوە پشکی سەرۆک کۆماری عێراق بۆ یەکێتی نیشتیمانی کوردستانە لە ناو کوردەکان، بەڵام پەدەکە جەخت لەوە دەکاتەوە، کە ئەو پۆستە لە دەستی یەکێتی وەر بگرێتەوە. بۆ ئەو مەبەستە لەگەڵ لایەنە عێراقییەکان کەوتە ڕێکەوتن و کۆبوونەوەی بۆ ئەوەی ئەو پۆستە بۆخۆی بەریت. بۆ ئەوە مەبەستە هۆشیار زێبارییان کاندیدکرد بۆ ئەو پۆستە.\nگەندەڵ و دز ناتوانن ببنە سەرۆک کۆمار\nبەڵام زۆری پێ نەچوو دادگای فیدراڵی عێراق لە ١٣ شوباتی ٢٠٢٢ دەرباری کاندید بوونی هۆشیار زێباری کۆبوویەوە و ئەو دادگایە بریاریدا، کە ناوبرا مافی ئەوەی نییە ببێتە سەرۆک کۆمار. بە هۆکاری ئەوەی ناوبراو تۆمەتبارە بە دزی و گەندەڵی.\nپشتیوانیکردن لە سوپای عێراق و هێنانی بۆ سەر کوردستان\nلە دوای هێرشەکانی دەوڵەتی تورکیای داگیرکەر بۆ سەر هەرێمەکانی پاراستنی مەدیا لە زاپ و ئاڤاشین و مەتینا، عێراقیش بە هاوکاری پەدەکە و لەژێر فشاری تورکیا هێرشی کردە سەر شەنگال. لە کاتێکدا بە درێژایی دامەزراندنی حکومەتی عێراق و لە ماوەى ١٠٠ ساڵی ڕابردوودا هیچ هێزێکی کوردستانی داوای هاتنی سوپای عێراقیان نەکردووە بێتە سەر کوردستان، چونکە ئەو سوپایە بۆ کورد جگە لە داگیرکەری و سەرکوتکاری هیچی تری نەبووە و مێژوو و رابردووی ئەو سوپایە زۆر ڕوونە بۆ هەموو ئازادیخوازن، بەڵام پارتی دیموکراتی کوردستان بە سەرۆکایەتیی مەسعود بارزانی لە ٣١ی ئابی ١٩٩٦دا سوپای عێراقی هێنایە سەر کوردستان و شاری هەولێر و پەرلەمانی بە دەبابەی بەعس داگیرکرد. ئەوە یەکێک لە گەورەترین خیانەتە نیشتمانییەکانی پارتی و بنەماڵەی بارزانی و مەسعود بارزانییە بەرامبەر بە گەلی کوردستان. لە درێژەی ئەو خیانەتکارییانەدا ئەمجارە هۆشیار زێباری خوشکەزاکەى مەسعود بارزانی و دزی ماڵەکە، پشتیوانیی لە هێرشی سوپای عێراق بۆ سەر شەنگال کرد و داوای لەو سوپایەیە کرد شەنگال داگیر بکات. بەوەش کەوتە دژایەتیکردنی ئاشکرای خەڵکە تێکۆشەر و شۆڕشگێڕەکەى شەنگال و ئەوانەى بە خوێنی خۆیان شەنگال و ئێزدییەکانیان بۆ ماوەى ٨ ساڵە لە هێرشەکان و داگیرکەری و چەتەکانی داعش و تەعریب پاراستووە. بنەماڵەى بارزانی هەمیشە بە کارەکانیان و وتەکانیان و کردارەکانیان پشتیوانییان لە داگیرکەران کردووە و لە کوردستاندا ڕۆڵی ئەسپی ترۆی بۆ داگیرکەران دەگێڕن.\nدز پشتگیری ئەو ماڵە دەکات کە پێشتر دزی لێکردبوو\nلە کاتی هێرشی سوپای عێراق بۆ سەر شەنگال هۆشیار زێباری لە پەڕەی فەرمیی خۆی لە تۆڕی کۆمەڵایەتیی تویتەر ڕایگەیاندبوو "ئێمە بە توندی پشتگیری ئۆپراسێۆنی سوپای عێراق دەکەین بۆ کۆنترۆڵکردنی شەنگال لە لاین هێزەکانی عێراقەوە لە دژی گروپە (تیرۆرستیەکان)-ی پارتی کرێکارانی کوردستان" بەو شێوازە هۆشیار زێباری ئیرادە و هێزی ئیزدیەکان بە "تیرۆرست" دەناسێنێت و پشتگیری لە فەرمانێکی تر دەکات کە بەسەر ئیزدیەکاندا بێت.


چوارەمین فێستیڤاڵی مۆنۆدراما لە هەولێر ساز دەکرێت\nپارێزگارى هه‌ولێر: به‌رده‌وامى به پرۆسه‌ى چاكسازى ده‌ده‌ین و ناوه‌ستین\nتۆڕه كۆمه‌ڵایه‌تییه‌كان گڕ له ناكۆكییه‌كان به‌رده‌ده‌ن\nهیوا سوعاد: ماوەی ٥ ڕۆژ دەخایەنێت و کۆمەڵێک هونەرمەندی دیار تێیدا بەشدار دەبن\nفەیسەڵ شێخانی 03/04/2019 - 20:58 بڵاوکراوەتەوە لە چالاكی\nبەڕێوەبەری شانۆی هەولێر و سەرۆکی لقی هەولێری سەندیکای هونەرمەندانی کوردستان ئاشکرای کرد کە لەم مانگەدا چوارەمین فێستیڤاڵی مۆنۆدراما لە هەولێر ساز دەکرێت.\nئەمڕۆ چوارشەممە ٣ی نیسانی ٢٠١٩، هیوا سوعاد یونس، بەڕێوەبەری شانۆی پارێزگای هەولێر و سەرۆکی لقی هەولێری سەندیکای هونەرمەندانی کوردستان، بە (باسنیوز)ی ڕاگەیاند، لە ڕۆژانی ٢١ تا ٢٥ی نیسانی ٢٠١٩، چوارەمی فێستیڤاڵی مۆنۆدراما لە شاری هەولێر ساز دەکرێت.\nڕوونیشی کردەوە کە لە ئاستی نێودەوڵەتیدا، لە وڵاتانی (سەڵتەنەی عومان، لوبنان، مەغریب، میسڕ و ئێران)، هونەرمەندان بەشدار دەبن. هەروەها لە ناوخۆی عێراقیش هونەرمەندانی شارەکانی (بەغدا، حلە، کەرکووک، دهۆک، سلێمانی و هەولێر) بەشداری دەکەن.\nهیوا سوعاد جەختی کردەوە کە چوارەمین ساڵە ئەم فێستیڤاڵە ئەنجام دەدەن و کارەکەیان وەک نەریتێکی لێهاتووە کە بە هەماهەنگیی وەزارەتی رۆشنبیری و سەندیکای هونەرمەندانی کوردستان ئەنجام دەدرێت. گوتیشی: ”فێستیڤاڵەکە ماوەی ٥ رۆژ بەردەوام دەبێت و ١٠ شانۆگەری تێیدا نمایش دەکرێت، دوای هەر نمایشێکیش، دانیشتنێکی ڕەخنەیی و سمینار ئەنجام دەدرێت. هەروەها کۆمەڵێک هونەرمەندی دیار لەو فێستیڤاڵەدا بەشدار دەبن“.\nبەڤیدیۆ.. فڕۆکەیەکی ئێرانی بە 135 موسافرەوە لە ڕێڕەوی فڕۆکەخانە دەردەچێت


نه‌ته‌وه‌ى دیموکراتیک و چه‌مکى سه‌رونه‌ته‌وه‌یى (2) | پارتی كرێكارانی كوردستان - PKK Official Site PKK سایتی فەرمی پەكەكە\nسنورپه‌رستی له پێناو به‌رژوه‌ندى که‌سانێکدایه که له ژێر ناوى نه‌ته‌وه‌کان، به‌دواى ده‌سه‌ڵاتدا وێڵن ...\nن: هێدى ئه‌حمه‌د\nئه‌مڕۆ ده‌وڵه‌ته‌کان به‌ره‌به‌ره بچوک ده‌بنه‌وه و ده‌وڵه‌ته نه‌ته‌وه‌ییه‌کانیش، کاریگه‌رى مێژووییان له ده‌ست ده‌ده‌ن. هه‌ڵبژارده سه‌رونه‌ته‌وه‌ییه‌کان هێنده‌ى نه‌ته‌وه دیموکراتیکه‌کان له به‌رژه‌وه‌ندى گه‌له‌کاندایه. روانینێک که له سه‌روی سنوره نه‌ته‌وه‌ییه‌کان بێ و بتوانێت گه‌لانى تریش بگرێته‌وه راستتره. تێزى وه‌ک نه‌ته‌وه‌ى دیموکراتیک و کۆنفیدرالیزمى دیموکراتیک ده‌بنه پارادیگماى گوڕه‌پانى ژیانى نوێ و ئه‌مانه‌ش نزیکبوونه‌وه‌ى سه‌رونه‌ته‌وه‌یین.\nئه‌گه‌ر نه‌ته‌وه دیموکراتیزه بێته‌وه و یا به واتایه‌کى تر، نه‌ته‌وه‌یه‌کى دیموکراتیک دروست بێت، ده‌بێ سه‌روتر له فاکته‌ره کێشمه‌کێشییه‌کان وه‌ک بازار، ده‌زگا کلتوورییه‌کان و کۆمه‌ڵگاى مه‌ده‌نى و به شێوه‌یه‌کى گشتیتر، کایه‌ى ژیانى پاڵپشت به شێوه‌ى کمۆناڵى ده‌ره‌وه‌ى چوارچێوه‌کانى ده‌وڵه‌ت دروست بن. ده‌بێ کۆمه‌ڵگاى سروشتى یا به واتایه‌کى تر، نه‌ته‌وه‌بوونێکه له سه‌ر هێڵى کۆمه‌ڵگاى گوندنشینى گه‌ل. نه‌ته‌وه‌بوونى دیموکراتیک به پێى پێویستى خۆی، نزیکبوونه‌وه‌ى سه‌رونه‌ته‌وه‌یى به بنه‌ما وه‌رده‌گرێت. گه‌لان له سه‌ر بنه‌ماى کلتووره‌کانیان گه‌وره ده‌بن و له‌برى نکۆڵیکردنى یه‌کتر، نزیکبوونه‌وه له یه‌کدى به بنه‌ما وه‌رده‌گرن. هۆگرى به "بێگانه" یان "که‌سی تر" که نه‌ته‌وه ـ ده‌وڵه‌ت به مه‌ترسی ده‌زانی، له وه‌ها کرده‌وه‌یه‌کدا ده‌بێته خاڵى پاڵپشت و سه‌رچاوه‌ى هێز. بوونى ئه‌وى تر نه ته‌نیا به مه‌ترسی دانانێ، به‌ڵکو ئه‌وه وه‌ک کلیلى گه‌ره‌نتى و متمانه‌ى خۆى ده‌زانێت. پێشکه‌وتن و گه‌شه‌کردنى ئه‌وى تر نه وه‌ک هه‌ڕه‌شه‌یه‌ک بۆ خۆى به‌ڵکو گه‌ره‌نتى بوونى خۆى ده‌ژمێرێت. به شێوه‌یه‌کى سروشتی، ده‌سته‌واژه‌ی "ئه‌وى تر" له خۆیه‌وه له ناو ده‌چێت.\nهه‌روه‌ها به سنوره نه‌ته‌وه‌ییه‌کان سنوردار نامێنێته‌وه، به ناوى سه‌رونه‌ته‌وه‌یى و بژاره‌ى هه‌موو گه‌لان هه‌ڵسوکه‌وت ده‌کات. ئه‌وه‌ى وا نه له به‌رژه‌وه‌ندى حاکمان به‌ڵکو له به‌رژوه‌ندى گه‌لاندا بێت، ناوه‌ڕۆکى نزیکبوونه‌وه‌که دروست ده‌کات، له سنوره‌کانى خۆیدا نایهێڵێته‌وه و ئامێزى بۆ هه‌موو گه‌لان ده‌کاته‌وه. دیموکراتیک‌بوونى نه‌ته‌وه ده‌بێ له‌م چوارچێوه‌دا هه‌ڵسه‌نگێنین.\nجێگرکردنى تێڕوانینى مرۆڤدۆستى و سروشت ـ گه‌ردون به جێگه‌ى نیشتمانپه‌روه‌رى و له سه‌روى ئینته‌رناسیونالیزم، ره‌نگه نیشتمانپه‌روه‌رى له‌گه‌ڵ ده‌سته‌واژه‌ى ناسیۆنالیزم هه‌ڵه سه‌یر بکرێت. تێڕوانینى روکه‌شی و نزیکبوونه‌وه‌ى رۆژانه له‌گه‌ڵ بابه‌ته‌کان، هۆکارى پرسێکی وه‌هایه. له هه‌مووى گرنگتر، نزیکى هه‌ر دوو ده‌سته‌واژه‌که له سه‌ر هه‌لێکی هاوبه‌ش، ده‌گاته وه‌ها نزیکبوونه‌وه‌یه‌ک. ره‌نگه نیشتمانپه‌روه‌رى و ناسیۆنالیزم دوو ده‌سته‌واژه بن که تا راده‌یه‌کى زیاتر له یه‌کدى دوور بن، به‌ڵام هه‌ر وه‌کو پێویستى و هۆکار یه‌کتر لێک ده‌درێته‌وه و ته‌نانه‌ت له نێوان ئه‌وان تێکه‌ڵاوى دێته ده‌ره‌وه.\nبه پێچه‌وانه‌ى نیشتمانپه‌روه‌رى که ریشه‌یه‌کى قووڵى مێژوویى هه‌یه، ناسیۆنالیزم نزیکه‌ى دوو سه‌د ساڵه که هاتۆته ناو کایه‌ى ژیانى مرۆڤه‌وه و ده‌سته‌واژه‌یه‌کى نوێ‌یه. ده‌سته‌واژه‌یه‌کى نوێ که به پێى کاراکته‌ره‌که‌ی، دیارده‌یه‌کى به‌کاریگه‌ره. به پێچه‌وانه‌ى نیشتمانپه‌روه‌رى که پاراستنى به بنه‌ما ده‌گرێت، ناسیۆنالیزم به هێرش و په‌لامار خۆى ده‌ژینێت. نیشتمانپه‌روه‌رى پاڵ ده‌داته ژیانى هاوبه‌ش و یه‌کگرتن له‌گه‌ڵ گه‌لانى تر، به‌ڵام ناسیۆنالیزم گه‌لانى تر وه‌ک بێگانه و شتێکى هه‌ڕه‌شه‌ئامێز لێک ده‌داته‌وه. بۆیه سروشتییه که به وه‌ها تێڕوانینێکه‌وه هۆگرى په‌لامار بێت. گه‌ره‌نتى بوونى خۆى له په‌لامار به ئه‌وى تر ده‌زانێت. له حاڵێکدا نیشتمانپه‌روه‌رى به پێچه‌وانه‌ى ئه‌و، گه‌ره‌نتى و پارێزگارى خۆى به هاوبه‌شى له‌گه‌ڵ ئه‌وى تر ده‌به‌ستێته‌وه. به پێى به‌رجه‌سته‌بوونى لۆژیکی به‌ها کلتوورییه هاوبه‌شه‌کان، بوونى "ئه‌وى تر" ده‌بێته خاوه‌ن واتایه‌کى دیکه و له‌وانه‌شه "ئه‌وى تر" تێدا نه‌بێت. له‌برى پێشخستنى "زانستى ئێمه‌بوون" له‌به‌ر ئه‌وه‌ى خاوه‌ن خاڵى جیاوازن له‌گه‌ڵ گه‌لانى تردا، برایه‌تى و نرخه کلتوورى هاوبه‌شه‌کان به بنه‌ما ده‌گرێت.\nره‌نگه نیشتمانپه‌روه‌رى له کۆنترین هه‌ست و نه‌سته مرۆییه‌کان بێت. به شێوه‌یه‌کى گشتى ده‌توانرێت وه‌ک دۆستایه‌تى مرۆڤ له‌گه‌ڵ ئه‌و سه‌رزه‌مینه‌ی که له‌وێدا چاوى به دونیا هه‌ڵهێناوه به‌یان بکرێت؛ وه‌ک وارسکه‌یه‌ک له هه‌ر مرۆڤێکدا هه‌یه. به شرۆڤه‌یه‌کى راستتر، هه‌ستێکه که بۆته ره‌مه‌کێکی ناو مرۆڤ. مرۆڤه‌کانى نیشتمانێک ده‌توانن هاوڵاتییه‌کى جیهانیش بن، به‌ڵام دیسان ده‌یانه‌وێ له‌و خاکه‌دا بنێژرێن که تێدا له‌دایک بوون. ئه‌مه بۆ تێگه‌یشتن له تواناى هه‌ستى نیشتمانپه‌روه‌رى باس ده‌که‌م. ئه‌مه ده‌سته‌واژه‌یه‌که له قۆناغه‌کانى دواییدا، بۆته یه‌کێک له بابه‌ته سه‌ره‌کییه‌کانى گه‌لى کورد. هه‌ر که‌سێک خۆى وه‌ک نیشتمانپه‌روه‌رێک و ئه‌وه‌ى وه‌ک که‌سێک لێک ده‌داته‌وه که لێى دوور بۆته‌وه. ئه‌م کۆنترین هه‌سته مرۆییه‌ش له‌به‌ر هۆکارى سیاسى که‌وتۆته به‌ر ده‌ستدرێژى و چه‌وساندنه‌وه. له حاڵێکدا نیشتمانپه‌روه‌رى ته‌نیا قسه نیه به‌ڵکو هه‌ستى هۆگرى به چالاکییه. ئه‌وانه‌ى له‌م پێناوه‌دا خاوه‌ن هیچ کرده‌وه‌یه‌ک نین و ره‌نگه له کاتى مردنیشدا له جیاتى خاکى خۆیان، خوازیارى ناشتن له گۆڕستانى ئاریستۆکراته‌کانى ئه‌وروپان و تۆمه‌تى دووربوون له نیشتمانپه‌روه‌رى بخه‌نه پاڵمانه‌وه. ئه‌مه واته هێنده‌ى تێکه‌ڵاوى نیشتمانپه‌روه‌رى له‌گه‌ڵ نه‌خۆشى ناسیۆنالیزم، بیانیبوون له‌خۆ بوونه‌ته‌وه.\nته‌نانه‌ت ئه‌گه‌ر نیشتمانپه‌روه‌رى هێنده‌ى مێژووى مرۆڤایه‌تى کۆن نه‌بێ به‌ڵام له هه‌ر بوارێکه‌وه له هه‌سته‌کانى مرۆییدا چه‌که‌ره‌ى داوه. که‌سێک ناتوانێ له‌م راستیه را بکات، به‌ڵام ئه‌مه به ته‌نیایى بۆ تێڕوانینى جیهانگیرى ئێمه تێر ناکات. واته ئیتر سنوردار ده‌مێنێته‌وه، سنورداربوونیشی به واتاى نکۆڵیکردنى نایه‌ت. ده‌بێ نکۆڵى نه‌کرێت، به‌ڵام ئاگادارى سنورداربوونیشی بێت. سه‌رقاڵ‌بوونى له‌راده به‌ده‌رى مرۆڤ به خۆش‌ویستنی زێده‌که‌ى، له بوارى په‌یوه‌ندى رۆژانه‌ی سیاسییه‌وه، دیارده‌ى "قبوڵ‌نه‌کردنى ئه‌وى تر" هه‌موو کات هه‌ڕه‌شه‌ى سه‌رهه‌ڵدان له ناوخۆیدا به‌خێو ده‌کات.\nره‌نگه باسکردن له بێ‌نیشتمانى، به‌تایبه‌ت ئه‌گه‌ر سه‌باره‌ت به کوردان بێت، زۆر شایانى تێگه‌یشتن نه‌بێت، به‌ڵام ده‌بێ له‌سه‌ر ئه‌وه گفتوگۆ بکرێت. پێناسه‌کردنى نیشتمان له چوارچێوه‌یه‌کى سنوردار و ده‌ورگیراوه به سنورى دیاریکراو، چه‌نبه‌رێکه که مرۆڤه‌کانیش کلیده ده‌کات. له‌گه‌ڵ هه‌ڵسه‌نگاندنى دیارده‌که له روانگه‌یه‌کى ئه‌تنیکییه‌وه، رووبه‌ڕووى دیمه‌نێکى جیاواز ده‌بینه‌وه. رسته‌ى "نیشتمانێکى دیلکراو له ناو سنوره سیاسییه‌کاندا" زیاتر و فراوانتر له به‌رچاوه. گه‌مارۆدراوی به سنوره سیاسییه‌کان دێنێته به‌رچاو. بۆیه ئه‌مه تێر ناکات، به‌ڵام چوارچێوه‌ى "نیشتمانێکى به‌رفراوانتر له نیشتمان" تێڕوانینى ئه‌تنیکى په‌یوه‌ندى خوێنى ده‌گرێته‌وه، به‌ڵام له‌به‌ر په‌یوه‌ستبوونى به کلتوورى گه‌لانه‌وه، نیشانده‌رى کایه‌یه‌کى گه‌وره‌تره. له لایه‌کی تره‌وه، لۆژیکی ناسیۆنالیزمى زیندانیکراو له ناو سنوره سیاسییه‌کان له‌به‌ر سیاسه‌تى نه‌رم بۆ ناوخۆ، هه‌ستى نیشتمانپه‌روه‌رى لاواز و ناسیۆنالیزمیش به‌رجه‌سته‌تر ده‌کاته‌وه. هه‌روه‌ها ده‌بێته هۆکارى ناکۆکى و ململانێ له نێوان گه‌لاندا. له حاڵێکدا له نزیکبوونه‌وه‌ى ئه‌تنیکی، له سه‌ر بنه‌ما کلتوورییه‌کان، به‌ره‌به‌ره ناسیۆنالیزم شوێنى ده‌داته ئۆمانیزم. به پێچه‌وانه‌ى هۆکارى یه‌که‌م که سنوردار ده‌کاته‌وه، هۆکارى دووه‌م به‌رفراوانى ده‌کاته‌وه و ته‌نانه‌ت بێ سنوره. بۆچى له‌برى بێ‌سنوری، خۆمان له ناو سنوره‌کاندا بخنکێنین؟ ره‌نگه وه‌ها هه‌ڵسوکه‌وتێک واته سنورپه‌رستی، له به‌رژه‌وه‌ندى هه‌ندێکدا بن؛ له پێناو به‌رژوه‌ندى که‌سانێکدا بێت که له ژێر ناوى نه‌ته‌وه‌کان، به‌دواى ده‌سه‌ڵاتدا وێڵن. به‌ڵام له به‌رژوه‌ندى زۆرینه‌دا نیه. که‌مینه‌ى ده‌سه‌ڵات له سه‌ر چۆنێتى دۆزینه‌وه‌ى بیانوو بۆ پارێزگارى له ده‌سه‌ڵاتى خۆى شاره‌زایه. سه‌رجه‌م کرده‌وه دژبه‌ره‌کان، بوونى سنوره‌کانیان به توندى ره‌ت کردۆته‌وه. شاعیران و نووسه‌ران له‌به‌ر ره‌نگدانه‌وه‌ى ناوه‌ڕۆکى کۆمه‌ڵگا، رووبه‌ڕووى کاردانه‌وه چینه تایبه‌ت و فه‌رمانڕه‌واکان بوون و ده‌بنه‌وه.\nشاعیران، هه‌میشه له خه‌یاڵى بێ‌سنورى (سنورنه‌ناس یان سه‌روى سنور)ه‌وه‌ن. به هه‌موو زمانه‌کان، ره‌نگه‌کانیان له هه‌ڵبه‌ستدا وتۆته‌وه. ئه‌وان له هه‌مان کاتدا گه‌وره‌ترین نیشتمانپه‌روه‌رانن و زیاتر له ده‌ره‌وه‌ى نیشتمانیان و له په‌نابه‌ریدان. چ که‌سێک ده‌توانێ بانگه‌شه‌ى ئه‌وه بکات که (نازم حیکمه‌ت) شاعیرى گه‌وره‌ى تورک که له ئه‌وروپا ده‌مرێت، نیشتمانپه‌روه‌ر نه‌بووه؟ یا که‌سانێک وه‌ک ئه‌و؟ ئه‌وانن که هه‌میشه له بێخى چاڵه‌که‌وه سه‌یرى دونیایان کردووه و هه‌ر کات به نیشتمانپه‌روه‌رى تۆمه‌تبار کراون؛ هه‌ر وه‌ک نیشتمانپه‌روه‌رانى ئه‌مڕۆى کورد.\nنیشتمانپه‌روه‌ران ئیتر توانایى وه‌ڵامدانه‌وه به شێوه‌ى جیهانبینى ئه‌مڕۆیان نیه. به جیاتى ئه‌وه پێویسته نزیکبوونه‌وه‌یه‌ک جێگر بێت که بتوانێ هه‌موو مرۆڤه‌کان، بێ ره‌چاوکردنى ره‌نگ، نه‌ژاد و ره‌گه‌ز له ئامێز بگرێت و به‌ها مرۆییه‌کان به‌رجه‌سته بکاته‌وه؛ واته ئۆمانیزم. هه‌ر ئه‌و جۆره که ئۆمانیزم سه‌رده‌مى دێرس، رێنێسانسى خوڵقاند، ئه‌مڕۆش ناوه‌ڕۆکى شۆڕشى نئۆلۆتیک، ئافرێنه‌رى رێنێسانسى رۆژهه‌ڵاتى ناوه‌ڕاست ده‌بێت؛ ئه‌و رۆحه خوڵقێنه‌ره‌ى که هه‌ڵگرى به‌ها کلتوورییه‌کانى گه‌لانه له سه‌ره‌تاى مێژووه تا ئه‌مڕۆ، بناغه و ناوه‌ڕۆکى سه‌رۆکى ئۆمانیزم ده‌بێت.\nهه‌روه‌ها به‌مشێوه ده‌بێ ده‌سته‌واژه‌ى ئینته‌رناسیۆنالیزمیش هه‌ڵسه‌نگێندرێت. ئه‌م وشه‌یه که نیشانده‌رى یه‌کگرتوویى نێوان گه‌لانه، هاوکات بوونى ژماره‌یه‌ک جیاوازى له نێوان گه‌لاندا نیشان ده‌دات. له مێژوودا تێکۆشانى گه‌لان خاوه‌ن پێگه‌یه‌کى گرنگه. هاوکات وشه‌یه‌کى شایانى رێزگرتنه. به‌ڵام بۆ یه‌کگرتوویى نێوان گه‌لان، پێویستى به به‌هاگه‌لێکى هاوبه‌شى دیاریکراوى تریش هه‌یه. ئه‌گه‌ر خوازیارى بزوتنه‌وه‌ى دیموکراسى جیهانى له به‌رامبه‌ر ئیمپریالیزمى جیهانى بین، ته‌نیا له وشه‌ى ئینته‌رناسیۆنالیزم ئه‌نجامى پێویست به‌ده‌ست ناهێنین. بێ‌گومان له پێناو هه‌ڕه‌شه‌یه‌کى هاوبه‌ش، پێویستى به تێکۆشانێکى هاوبه‌شه؛ به‌ڵام پێویسته په‌ره بده‌ین به‌و به‌ها هاوبه‌شانه‌ى که گه‌لان له هه‌ر حاڵه‌تێکدا دێنێته لاى یه‌ک.\nله‌م روانگه‌یه‌وه ده‌بێ تێڕوانینمان سه‌باره‌ت به سروشت و گه‌ردون لێک بده‌ینه‌وه. هه‌روه‌ها لێکۆڵینه‌وه‌ى هۆکار و خاڵه‌کانى ده‌رکه‌وتنى پارادیگماى کۆمه‌ڵگاى ئه‌کۆلۆژیک ـ دیموکراتیک لێره‌دا به‌جێگه‌یه. پێویسته بۆ یه‌کگرتوویى له نێوان گه‌لاندا که سه‌رکه‌وتنى مرۆڤ له جیهان و سازگارى له‌گه‌ڵ سروشتدا ده‌پارێزێت، له نزیکبوونه‌وه‌یه‌ک که یه‌کگرتن و یه‌کێتى وه‌ک روانینێکى بناغه‌یى ده‌زانێت که‌ڵک وه‌ربگیردرێت. ئێمه ناچارین که روانینى سنوردارکراو به ناسیۆنالیزم و ئینته‌رناسیۆنالیزم به گوێره‌ى زهنییه‌تى نه‌ته‌وه‌ى دیموکراتیک و ته‌نانه‌ت عه‌قڵییه‌تێکى سه‌رونه‌ته‌وه‌یى سه‌رله‌نوێ دروست بکه‌ینه‌وه. له ده‌ره‌وه‌ى ئه‌مه، ناتوانرێ باسى پارادیگماى نوێ بکرێت و له هێڵى تێکۆشان و ژیانێکى به گوێره‌ى پارادیگماى شۆڕشى پیشه‌یى ده‌مێنینه‌وه. هه‌روه‌ها ناتوانین خۆمان له په‌یوه‌ستبوون بۆ زهنییه‌تى ده‌وڵه‌تگه‌را رزگار بکه‌ین. ئه‌گه‌ر به‌دواى رژێمێکى ده‌ره‌وه‌ى سنوره‌کانى ده‌وڵه‌تین، ناچار ده‌بێ خاوه‌ن تێڕوانینێکى ئۆمانیستى و سروشتى ـ جیهانى بین.\nسیستمى کۆنگره‌کان ده‌توانێ له‌و وڵاتانه‌ى که به مه‌سه‌له‌ى قووڵ و توندى نه‌ته‌وه‌ییه‌وه سه‌رقاڵن، وه‌ک به‌شى ناوبژیوان رۆڵ بگێڕن. بۆ زۆرێک له کۆمه‌ڵان و گروپه ژێرییه‌کان، پێده‌چێت پێویستى به مۆدێلى کۆنگره‌ى تایبه‌ت بێت بۆ هه‌لومه‌رجى ئه‌وان. هه‌ر پارتێک ده‌توانێ، بیر و بۆچوون و باوه‌ڕى خۆى باشتر ده‌رببڕێت. ئه‌مه له بوارى په‌ره‌دان به دیموکراسى حاشاهه‌ڵنه‌گره. کۆنگره‌کان ئه‌لترناتیڤێک بۆ ده‌وڵه‌ته‌کان نین، به‌ڵام خاوه‌ن شانسى چاره‌سه‌رى کێشه‌کانن که ته‌نانه‌ت ده‌وڵه‌تیش نه‌یتوانیوه پێ هه‌ستێته‌وه؛ هه‌ڵبه‌ت به گوێره‌ى فۆرمه دیموکراتیکه‌کان. بێ‌گومان کۆنگره‌کانیش ناچارن به پێى تێروانینى ئۆمانیزم و سروشتى ـ گه‌ردونى هه‌ڵسوکه‌وت بکه‌ن.


یەکێتی رەخنە لە سەرکردەیەکی پێشوو دەگرێت | Institute for War and Peace Reporting\nیەکێتی رەخنە لە سەرکردەیەکی پێشوو دەگرێت\nپارتی سەرۆک کۆماری عێراق جەلال تاڵەبانی سەرکردەیەکی پێشوو و کاریگەری تۆمەتبار کردووە بە دروستکردنی پشێویی دەستەگەریی.\nبەرپرسانی باڵا لە یەکێتیی نیشتیمانیی کوردستان دەڵێن نەوشیروان مستەفا، کە یەکێکە لە دامەزرێنەرانی پارتەکە، هانی دەستەیەکی ناکۆکی داوە ڕەخنە لە سەکردایەتی بگرێت.\nرەگ – ڕەوتى گۆڕینى دیموکراتی، لە سەرەتای مانگى یانزەدا سەریهەڵدا و داوای لە بەرپرسانی باڵای یەکێتی کرد ڕێگا بۆ ئەندامانی نوێ چۆڵ بکەن.\nئەندامانی رەگ، کە دواتر لە پارتەکە دەرکران، نکۆڵی لەهەر پەیوەندییەک لەگەڵ نەوشیروان مستەفادا دەکەن و دەڵێن تەنها لە هەندێک ئامانجادا هاوبەشن لەگەڵیدا و لە لایەن ئەوەوە پاڵپشتی ناکرێن.\nدەرکردنی خێرای ئەو ئەندامانە لە ڕیزەکانی یەکێتی وەک کاردانەوەیەکی توند لە لایەن زۆرێک لە ڕەخنەگرانەوە لێکدرایەوە و ئەو ئەگەرەشی خستەوەڕوو کە سەرسەختیی سەرکردایەتی لەوانەیە پارتەکە بەرەو پەرتبوون ببات.\nلەگەڵ ئەوەشدا، بەرپرسێکی باڵای یەکێتی، کە نەیویست IWPR ناوی ئاشکرا بکات، وتی ئەم دەستەیە بۆیە دەرکرا، چونکە وەک هاومەرامى نەوشیروان مستەفا لێکدرایەوە.\n"دەستەکە تەواو شوێنپەنجەی نەوشیروانی پێوە دیارە" ئەو بەرپرسە وتی.\nنەوشیروان مستەفا دەستی لە پۆستی جێگری سکرتێری گشتیی یەکێتی کێشایەوە پاش کێشمەکێشێکی ناوخۆیی لەسەر دەسەڵات لە ٢٠٠٦ دا. نەوشیروان مستەفا کۆمپانیای وشەى دامەزراند.\nلەو لێدوانانەی لە بڵاوکراوەکانی دەزگاکەی خۆیدا بڵاوبوونەتەوە، نەوشیروان مستەفا ڕاشکاوی خۆی وەک ڕەخنەگرێک دەخاتەڕوو بەرامبەر بەو پارتەی کە هێشتا ئەندامە تیایداو سەرکردایەتییەکەی تۆمەتبار دەکات بەخراپ بەڕێوەبردن و فەرمانڕەوایکردنی تاکە کەسی.\nنەوشیروان بەم دواییانە بە IWPRی ڕاگەیاند کە میدیا بەکاردەهێنێت بۆ هاندانی چاکسازی و هیچ پلانێکی نییە بۆ دروستکردنی پارتێکی سیاسی لە دژی یەکێتی.\nنەوشیروان وەڵامی پرسیارێکی IWPRی نەداوەیەوە سەبارەت بەبانگەشەکانی یەکێتی کە گوایە ئەو دەستی لە رەگدا هەیە.\nدەستەی رەگ کەئێستا ئەندامەکانی دانیشتووی لەندەنن لە ٧ی مانگى یانزەدا خۆی ڕاگەیاند، و داوای کرد کە سەرکردایەتی یەکێتی دەست لە کار بکێشێتەوە چونکە سەرکەوتوو نەبووە و بەدەست گەندەڵیەوە دەناڵێنن.\nچەند ڕۆژێک دواتر، چوار دامەزرێنەرەکەی ڕەگ – شۆرش حاجی، مەلا خدر، هەڤاڵ کوێستانی و هشیار عابد – لە پارتەکە دەرکران. بەیاننامەیەکی مەکتەبی سیاسیی یەکێتی ئەو چوار کەسەی بە کۆمەڵەیەکی "سەرلێشێواو" وەسف کرد، کە هەوڵی کودەتا دەدەن لە دژی دامەزراوە "هەڵبژێردراوە یاسایییەکانی" ئەو پارتە.\nبەرپرسی مەکتەبی ڕاگەیاندنی یەکێتی بە IWPRی ڕاگەیاند بانگەشەکانی دەستەکە هیچ بنەمایەکیان نییە.\n"گەندەڵی بۆتە تۆمەتێکى حازر بەدەست کە کەسێک کەیفى بەکەسێک نەهات ئەڵێت گەندەڵە" ئازاد جوندیانی دەڵێت.\nجوندیانى وتى"هیچ شتێک لەم تۆمەتانە بەدی ناکرێت."\nسکاڵای رەگ، وەک جوندیانی وتی "دەربارەی گەندەڵی نییە بە هەمان ئەو شێوەیەی کە سکاڵاکانی نەوشیروان پەیوەندیان بە چاکسازییەوە نییە. ئەمانە گشتیان ئەجێنداى سیاسیان لەپشتەوەیە."\nجوندیانی پێی وایە رەگ بەشێکە لە تاکتیکەکانی نەوشیروان.\nلەگەڵ ئەوەشدا، رەگ پێداگری لەسەر ئەوە دەکات کە دەستەیەکی سەربەخۆیە و هیچ پەیوەندی بە نەوشیروانەوە نییە.\n"هەندێک لە داواکاریی و ئامانجەکانمان هاوشێوەی ئەوانەی نەوشیروان مستەفان" شۆڕش حاجی، یەکێک لە سەرکردەکانی دەستەکە، بە IWPRی راگەیاند.\n"سەرەڕای ئەمەش، چەند جارێک نەوشیروان ڕایگەیاندووە کە پێشنیارەکانی رەگ بەجێن – و ئێمە بۆ ئەوە سوپاسی دەکەین" حاجی وتی. سەرەڕای ئەوە وتیشی "نەوشیروان هیچ پەیوەندییەکی بە رەگەوە نییە."\n"کەسانی تر لەوانەیە لێکدانەوەیەکی جیاجیان هەبێت بۆ چەند مەبەستێکی دیاریکراو" حاجی وتی.\nناکۆکیی دەستەیی روخسارێکی یەکێتی بووە هەر لە زووەوە و بەرپرسە باڵاکانی یەکێتی پێشڕەوی سێ کۆمەڵەی جیاوازیان کردووە.\nلە ٢٠٠٦دا رکەبەرایەتییەکە خەستر بۆوە دوای ململانیێیەکی ناوخۆیی لەسەر دەسەڵات کە تیایدا باڵی گشتی، کە لەلایەن تاڵەبانییەوە پێشڕەوی دەکرێت، زاڵ بوو بەسەر بەرەنگاریی لایەنگیرانی نەوشیروان، کە بە "ریفۆرمخوازەکان" ناسراون.\nدواتر نەوشیروان دەستی لە سەرکردایەتی کێشایەوە. چاودێران دەڵێن دەرچوونی مستەفا دەرکەوت فاکتەرێکی یاریدەدەر بوو بۆ سەرهەڵدانی چەند دەستەیەکی بچووکتر لە ناو پارتەکەدا. کەرەگ، یان گۆڕانی دیموکراتی، تازەترینیانەو چەند ناوێکی تریشن وەک ڕابوون، یەکبوون و پەیڕەوانی پەیڕەو.\nدامەزرێنەرانی رەگ ئەندامی کۆنی یەکێتین کە نەگەیشتوون بە پۆستی سەرکردایەتی و لە دەرەوەی وڵات دادەنیشن.\nدەستەکە داوای لەتاڵەبانی و ئەندامانی تری کۆمیتەی سەرکردایەتی کرد، دەست لە پۆستەکانیان بکێشێتەوە.  رەگ دەڵێت سەرکردایەتی تووشی گەندەڵی بووە و بەرپرسیاریشە لە شکستەکانی پارتەکە.\nئێستا، یەکێتی بەرەو چارەنوسێکی نادیار دەچێت، لەبەیاننامەی دامەزراندنی ڕەگدا هاتووە "ئەگەر وەها بڕوات، یەکێتی پارچە پارچە دەبێت."\nدوابەدوای دەرکردنی رەگ لەیەکێتی، ڕۆژنامە ناوخۆیی و ئەهلیەکان چەند بەیاننامەیەکیان بڵاوکردەوە بەئیمزای سەدان کەس لە ئەندامانى یەکێتى لەدەرەوەى وڵات کە پشتگیرى ڕەگ دەکەن.\nحاجی وتی سەرکردەکانی یەکێتی دەبوایە داواکارییەکانی ڕەگی تاووتوێ بکردایە لە بری وەسفکردنیان بە ئاژاوەگێڕ. دەڵێت "ترساون لە پاڵپشتیی فراوانی کادیران، دەیانەوێت نەهێڵن کەسانی تر پەیوەندیمان پێوە بکەن."\nلەگەڵ ئەوەشدا، گوتەبێژی یەکێتی مەلا بەختیار وتی سەرکردەکانی یەکێتی سوور دەبن لەسەر بڕیارەکەی خۆیان.\nمەلا بەختیار ئاماژەى بۆ ئەوەکرد لە کاتێکدا یەکێتی ڕێگا بە بۆچوونی جیاواز دەدات، سووریشە لەسەر پاراستنی یەکدەنگی لەنێوان ریزەکانی پارتەکەدا، وتى"بڕیارەکەی مەکتەبی سیاسی وەک خۆی دەمێنێتەوە".\nهەندێک لە چاودێران هۆشیاریان داوە کە ئەو ڕێوشوێنە لە دژی دەستەکە ئێجگار توند بووە - و لەوانەیە بە خراپی بەسەر یەکێتیدا بشکێتەوە.\n"من هیچ هۆکارێکی ژیرانە نابینم بۆ دەرکردنی ئەم کادیرانە" عەدنان عوسمان، سەرنوسەری رۆژنامەی رۆژنامە، کە بەشێکە لە گروپی وشە بۆ میدیا و نەوشیروان مستەفا خاوەندارێتی دەکات، وتی.\nعەدنان دەڵێت "سەرکردایەتی یەکێتی بڕوای بەلێهاتوویی کەسانی تر نییە، توانای ئەوەی نییە نوێ ببێتەوە و بڕوای بە بیروڕای جیاوازیش نییە"\nسەردار قادر، مامۆستای زانستی سیاسی لە زاکۆی سلێمانی، دەڵێت شتێکی نائاسایی نییە کە ئەندامان داوای گۆڕان بکەن لەناو پارتەکەدا و داواکارییەکانی رەگ لەم روانگەیەوە تەواو ئاسایین.\nبە گوتەی قادر، رەگ دەتوانێت مەترسی بۆ سەر یەکێتی دروست بکات لە دەرەوەی پارتەکەوە چونکە "دامەزرێنەرانی ڕ’گ کادرى ناوەندین لەپۆستەکانیاندا کە دەتوانن کاریگەری لەسەر خانە بچووکەکان دروست بکەن".\n"زۆربەی ئەندامانی یەکێتی لەئەوروپا پاڵپشتیان لەهەنگاوی یەکەمی ئەم کۆمەڵە نوێیە کردووە" وتی.\nسەردار قادر وتى"ئەمە هانی کەسانی تر دەدات تا زیاتر لەم گروپانە رابگەیەنن، ئەگەر یەکێتی بەردەوام بێت لە رەتکردنەوەی داواکارییەکان بۆ ئەنجامدانی چاکسازی."\nقادر دەڵێت رەگ دەتوانێت پارتێکی نوێ دروست بکات بۆ رووبەڕووبوونەوەی یەکێتی مەگەر داواکارییەکانی تاووتوێ بکرێن لە کۆنگرەی داهاتووی حزبەکەدا. لەگەڵ ئەوەشدا، یەکێتی تەنها دوو کۆنگرەی بەستووە لە مێژووی ٣٣ ساڵەیدا و هێشتا رێکەوتێک بۆ کۆنگرەی داهاتوو دەستنیشان نەکراوە.\nلە کاتێکدا هیچ دەربازبوونێکی نزیک بوونی نییە بۆ ئەو گرژییانەی لە پارتەکەدا سەرهەڵدەدەن، تاکە هیوا بۆ کۆتاییهێنان بەو ناکۆکیە ناوەکیە بەندە بە ئاشبوونەوەیەکی شیاو لە نێوان تاڵەبانی و نەوشیرواندا.\n"بەبڕواى قادر ئەگەر تاڵەبانی و نەوشیروان مستەفا بگەن بە رێکەوتنێک، کێشەکان چارەسەر دەبن. قادر وتی. "هەروەها ئەمە کێشەکانی رەگیش چارەسەر دەکات، چونکە داواکارییەکانیان هەمان داواکارییەکانی نەوشیروانن".\nوریا حەمە تاهیر پەیامنێرێکی راهێنراوی IWPRە لە سلێمانی. ستافی IWPR لە لەندەن و سلێمانییش بەشداربوون لە نوسینی ئەم راپۆرتەدا.\nپردێکی به‌غدا جارێکى تر سووننە و شیعەى پێکه‌وه بەسته‌وه


میدال بۆ كه‌ره‌كه – Knwe.org\nسەرەکی » ئەدەب و هونەر » میدال بۆ كه‌ره‌كه\nله عه‌ره‌بییه‌وه: کوردەوان محەمەد سەعید\nمانگایه‌ك به هه‌ڵه‌داوان خۆی گه‌یانده به‌رده‌م كۆشكی سوڵتان و به سه‌رۆكی ده‌رگاوانه‌كانی وت: به سوڵتان بڵێن ده‌مه‌وێ چاوم پێی بكه‌وێ.\nده‌رگاوانه‌كان ویستیان ده‌ری بكه‌ن، به‌ڵام ده‌ستی كرد به بۆڕه بۆڕ و وتی: ئه‌م ده‌رگایه به‌رناده‌م تا سوڵتان نه‌بینم.\nسه‌رۆكی ده‌رگاوانه‌كان كه‌سێكی نارد بۆ لای سوڵتان تا پێی بڵێ مانگایه‌ك له ره‌عیه‌ته‌كه‌ی خۆی داوا ده‌كات چاوێ پێی بكه‌وێت.\nسوڵتان وتی: با بێت بزانین چۆنه.\nمانگا وتی: گه‌وره‌م بیستوومه میدال ده‌به‌خشیته‌وه، منیش ده‌مه‌وێ.\nسوڵتان وتی: به چ هه‌قێك؟ چیت كردووه؟ سوودت چییه بۆ ئه‌م نیشتمانه تا میدالت بده‌ینێ؟\nمانگا وتی: میدال ئه‌گه‌ر بۆ من نه‌بێ بۆ كێ باشه؟ گۆشته‌كه‌م ده‌خۆن، شیره‌كه‌م ده‌خۆنه‌وه، چه‌رمه‌كه‌م له‌به‌ر ده‌كه‌ن، ته‌نانه‌ت ته‌پاڵه‌كه‌شم فڕێ ناده‌ن و سوودی لێ وه‌رده‌گرن، چیدیكه ماوه بیكه‌م تا میدال به‌ده‌ست بهێنم؟\nسوڵتان سه‌رێكی هێناو سه‌رێكی برد، سه‌یری كرد راست ده‌كات، میدالێكی پله دووی پێ دا.\nمانگا میداله‌كه‌ی كرده ملی و له كۆشك گه‌ڕایه‌وه، دڵی خۆش و كه‌یفی ساز بوو سێ جرته‌كه‌ی هه‌ڵیده‌خسته‌وه، له رێگا چاوی به هێستر كه‌وت و ده‌ستیان كرد به گفتوگۆ.\nچۆنی خوشكه مانگا.\nتۆ چۆنی برای هێستر.\nئه‌وه بۆ وا خه‌نی بوویت؟ له كوێ بوویت؟\nمانگا به‌سه‌رهاته‌كه‌ی بۆ گێڕایه‌وه و كه وتی میدالی له سوڵتان وه‌رگرتووه، هێستر به‌له‌سه بوو، چوارناڵه تێی ته‌قاند به‌ره‌و كۆشكی سوڵتان.\nله‌به‌رده‌م ده‌رگای كۆشك هاوار كرد كه ده‌یه‌وێ سوڵتان ببینێت.\nپێیان وت قه‌ده‌غه‌یه.\nبه‌ڵام ئه‌و هه‌ر له‌سه‌ر ئه‌و كه‌لله‌ڕه‌قییه‌ی له باوكییه‌وه بۆ مابۆوه سووربوو له‌سه‌ر داواكارییه‌كه‌ی، به هه‌ر چوار پێ تۆزی ده‌كرد و سمی له عه‌رز ده‌دا، وتی ناڕۆم و ناڕۆم.\nناچار بابه‌ته‌كه‌یان گه‌یانده سوڵتان.\nسوڵتان وتی: هێستریش هه‌ر ره‌عیه‌تی خۆمانه با بێت.\nهێستر سڵاوێكی هێسترانه‌ی له سوڵتان كرد، ده‌ست و كه‌وای سوڵتانی ماچ كردو وتی: منیش میدالم ده‌وێ.\nسوڵتان لێی پرسی: چیت كردووه تا میدال وه‌ربگریت؟\nهێستر وتی: گه‌وره‌م كێ له من زیاتری كردووه؟ هه‌ر من نه‌بووم له رۆژانی جه‌نگدا تۆپ و تفه‌نگه‌كانم به كۆڵی خۆم بۆ ده‌گواستنه‌وه؟ هه‌ر من نه‌بووم له رۆژانی ئاشتیدا منداڵه‌كانتانم سوار كۆڵی خۆم ده‌كرد؟ ئه‌گه‌ر من نه‌بوومایه چیتان ده‌كرد؟\nسوڵتان كه سه‌یری كرد هێستر راست ده‌كات، بڕیارێكی ده‌ركرد و وتی: میدالێكی پله یه‌ك بده‌ن به هێستر.\nهێستر به چوارناڵه له كۆشك گه‌ڕایه‌وه و له خۆشییان خه‌نی ببوو، چاوی به كه‌ر كه‌وت.\nكه‌ر وتی: چۆنی برازا.\nهێستر: تۆ چۆنی مامه.\nكه‌ر لێی پرسی: ئه‌وه له كوێ بوویت، به‌ره‌و كوێ مل ده‌نێیت؟\nهێستر به‌سه‌رهاته‌كه‌ی بۆ گێڕایه‌وه.\nكه‌ر وتی: جا كه‌وایه منیش ده‌چم داوای میدال له سوڵتان ده‌كه‌م، ئه‌مه‌ی وت و دایه چوارناڵه به‌ره‌و كۆشك.\nخۆی كرد به كۆشكداو ده‌رگاوانه‌كان زۆریان هه‌وڵ دا به‌ری پێ بگرن به‌ڵام بێسوود بوو، تا لای سوڵتان به دوایدا رایانكرد و به سوڵتانیان وت: ئه‌م ره‌عیه‌ته‌ش داوای بینینی جه‌نابتان ده‌كات، چی ده‌فه‌رموون؟\nسوڵتان وتی: كه‌ری ره‌عیه‌تمان چیت ده‌وێ؟\nكه‌ر داواكارییه‌كه‌ی به سوڵتان وت، سوڵتان كه تووڕه‌ییه‌كه‌ی گه‌یشتبووه سه‌ر لووتی وتی: مانگا سوودبه‌خشیه بۆ وڵات و گۆشت و شیر و چه‌رم و ته‌پاڵه پێشكه‌ش ده‌كات، هێستر له جه‌نگ و ئاشتیدا بار هه‌ڵده‌گرێ، كه‌واته ئه‌ویش به‌سووده، تۆ چیت كردووه وا به كه‌رێتی خۆت كردووه به ژووردا بێ شه‌رم داوای میدال ده‌كه‌یت؟ بۆ وا شێواندووته؟\nكه‌ر وتی: ره‌حمه‌ت له سوڵتان، ئه‌و هه‌موو خزمه‌تگوزارییه‌ی له‌لایه‌ن راوێژكاره كه‌ره‌كانته‌وه پێشكه‌شت ده‌كرێ، خۆ ئه‌گه‌ر هه‌زاران كه‌ری وه‌ك من نه‌بێت له نووسینگه‌كه‌تاندا ده‌تانتوانی له‌سه‌ر ئه‌و كورسییه بمێننه‌وه؟ ئه‌گه‌ر ره‌عیه‌ته‌كه‌ت كه‌ر نه‌بوونایه یه‌ك رۆژ له‌سه‌ر حوكم نه‌ده‌مایته‌وه.\nسوڵتان گه‌یشته ئه‌و بڕوایه‌ی كه‌ر له‌سه‌ر هه‌قه، نه‌ك هه‌ر وه‌كو ئه‌وانی دی میدالێكی بدرێتێ، به‌ڵكو شایه‌نی ئه‌وه‌یه ده‌رگای خه‌زێنه‌كانی ته‌ویله‌كه‌ی بۆ بخرێته سه‌ر پشت تا وه‌ك هه‌موو كه‌رانی دی به دڵی خۆی بله‌وه‌ڕێ و چی ده‌وێ و چه‌ندی ده‌وێ به دڵی خۆی هه‌ڵی بگرێت.\nسه‌رچاوه: سایتی الرساله


توندوتیژی لە خێزاندا -\nبەکارهێنانی توندو تیژی لە فنلەندا هەمیشە بە تاوان تەماشا دەکرێت. ئەندامانی خێزان بۆیان نیە لەیەکتر بدەن. هەروەها توندوتیژی دەروونیش، وەك هەڕەشە و ترساندن نابێ بەکاربهێنرێ. هیچ کەسیش پێویست ناکات بەتەنیا بمێنێتەوە لەکاتی ڕووبەڕووبوونەوەی توندوتیژیدا.\nبکەیت بەبێ ئەوەی ناوی خۆت بدەیت. تەماشای ماڵپەری ئینفۆ فنلەندا بکە، لەکوێوە دەتوانی یارمەتی وەربگریت. (www.Infofinland.fi)\nیارمەتی بۆ قوربانی توندوتیژی و بۆ ئەنجامدەرەکەیشی بەدەست دێت. دەتوانیت تەلەفون بۆ ژمارەی یارمەتیدەر\nئەو کەسەی کەوتوەتە بەر توندوتیژی یان لەژێر هەڕەشەکەی دایە دەتوانێ لەکاتی پێویستدا خۆی بگەیەنێتە خانەی پاراستن، کە لەوێدا دەتوانێ پارێزراو بێت. لە خانەی ئاسائشدا بۆ رێکخستنی کاروبارەکان رێنوێنیت پێ دەدرێت.\nهەروەها زۆر رێکخراو هەیە یارمەتی و پشتیوانی پێشکەش دەکەن بۆ هەردوو قوربانیەکە و بۆ ئەنجامدەرەکەیش. لەوانە چالاکی پشتیوانی هاوتایی جۆراوجۆر. بۆ زانیاری زیاتر لەسەر خزمەتگوزاریەکانی یان ڕاوێژی کۆمەڵایەتی بۆ خێزانی منداڵدار لە شارەوانیەکەتدا پرسیار بکە.


هه‌ردوو كۆریای باكور و باشور ڕێـكـكه‌وتنـنامه‌یه‌كی ئاشـتی مۆر ده‌كه‌ن\nسه‌رۆكی كۆریای باشور ڕۆ موو هیون و ڕێبه‌ری كۆریای باكور كیم جۆنگ ئێڵ كۆتایـیان به به كۆبوونه‌وه لوتـكه‌یی‌یه‌كه‌ی خۆیان له پـیۆنگیانگ هێنا، به مۆركردنی ڕێـكـكه‌وتنـنامه‌یه‌كی به‌رفراوان بۆ به‌روپـێشـبردنی ئاشتی و خۆشـگوزه‌رانی له نیمچه دورگه‌ی كوریا.\nڕۆژی پـێـنجشه‌ممه هه‌ردوو به‌ڕێزان كیم و ڕۆ ڕێـكـكه‌وتن له‌سه‌ر ئه‌وه‌ی سه‌نگی بخه‌نه سه‌ر ڕێـكـكه‌وتنـنامه‌ی ئاشتی تا شوێنی ئه‌و بڕیاری ئاگر به‌سته بگرێته‌وه كه كۆتایی به شـه‌ڕی سـاڵانی 1950 بۆ 1953 نێوانیانی هێنا. هه‌ردووكیشـیان ڕێـكـكه‌وتن له‌سه‌ر ئه‌وه‌ی له نزیكه‌وه هاوكاری یه‌كتر بكه‌ن تا كۆتایی به شه‌ڕوشۆڕی له‌شـكری نێوانیان بهێنن و گرژیـیه‌كانیش كه‌م بكه‌نه‌وه.\nهه‌روه‌ها هه‌ردوولایان قایل بوون به‌وه‌ی بانگهێشـتی چین و وڵاته یه‌كگرتووه‌كانی ئه‌مریكا بۆ وتووێـژه‌كانی نێوانیان بكه‌ن تا به‌و ئامانجانه بگه‌ن.\nهه‌ردووكیشـیان گوتیان بڕیاریان داوه له ئاینده‌ش به‌رده‌وامبن له وتووێـژه‌كانیاندا، وه به‌ڵێنیان دا ده‌ست بكه‌نه‌وه به گواسـتنه‌وه‌ی باری كه‌شتی، وه ناوچه‌یه‌كی ڕاوه ماسی هاوبه‌ش پـێـكبهێنن له‌و ناوچه ده‌ریایی‌یانه‌ی كه له‌سه‌ری ناكۆكن.\nهه‌روه‌هاش ڕازیبوون له‌سه‌ر ئه‌وه‌ی هه‌وڵی هاوبه‌ش بده‌ن تا دڵنیابن له‌وه‌ی ئه‌و ڕێـكـكه‌وتنـنامه‌یه‌ی كه شه‌ش وڵاته‌كه پـێی گه‌یشتن بۆ داخسـتنی به‌رنامه ناوه‌كیـیه‌كه‌ی پـێونگیانگ له كۆتایی ئه‌مسـاڵدا جێبه‌جێ ده‌كرێت.


عومەر عەلی غەفوور:دژایەتیكردنی خوا!\nلە كتێبی "گوتاری ئاینی لە ژێر وردبیندا، 2010" ژمارەیەك لە خەسڵەتە لاوازەكانی گوتاری ئاینیم باس كردووە، بەتایبەت گوتاری وتاربێژانی هەینی و بانگخوازەكان، یەكێك لەو خەسڵەتانە هەژاریی زۆر لەوانەیە لە مەعریفەی زانستی و قووڵبوونەوەی بابەتییانە و وردبوونەوە لە رەگ و ریشە و سەرچاوە و رادەی راستیی ئەو زانیاری و چیرۆك و بۆچوونانەی وەك مەعریفەی ئاینی دەیانچۆڕێننە هۆشی خەڵكەوە. بەداخەوە كە رۆژانە بەڵگەی نوێ لەسەر راستیی ئەو بۆچوونە كەڵەكە دەبن.\nهەینیی رابردوو خەتیبی مزگەوتێكی شاری هەولێر، باسی ئەوەی دەكرد هەركەس دژایەتیی خوا بكا، خوا رێسوای دەكات و لەناوی دەبا، تا ئێرە كێشە نییە، كێشە لەوەدایە سێ چوار چیرۆكی بە حساب واقیعی لەو بارەیەوە هێنایەوە كە سەرتاپایان هەڵە و بێ بناغە و ناماقووڵ بوون:\n* كەشتیی تایتانیك: مامۆستا گوتی كەشتییەكی دوو نهۆمیی وا گەورە و بەهێزیان دروست كرد كە مەترسیی تێكشكانی نەبێ، بە رادار هەموو شتێكی كەشف دەكرد، تەنانەت ئەوەندە متمانەیان پێی هەبوو بەلەمی فریاكەوتنیشیان بۆ دانەنا، بەڵام دژایەتیی خوایان كرد و لەسەر كەشتییەكەیان نووسی "ئەم كەشتییە تەنانەت خوایش ناتوانێ تێكی بشكێنێ"، هەربۆیە خوای گەورە كێشای بە شاخێكی بەفردا و كردی بە دوو پارچەوە و ژمارەیەكی كەمیان نەبێ هەموو تیا چوون. هەتا كاپتنەكە بەكەشتییەكەی گوت "خۆ خۆتت بە دژایەتیكەری خوا دائەنا، بۆچی وا تێكشكای؟!".\nمامۆستا پێی نەگوتین لە چ سەرچاوەیەكدا باسی ئەوە كراوە دروشمی وا لەسەر تایتانیك نووسراوە، (بڕوانە وێنەكانی كەشتییەكە)، كوا خوا كردوویەتی بەعادەت هەركەس كوفر بكا یەكسەر لە ناوی ببا؟ ئەگەر وا بوایە كەس كوفر و بێ دینیی نەدەكرد. خۆ ئەگەر فەرزی مەحاڵ وایش بێ دەبوو كۆمپانیای كفركەر سزا بدرێ نەك زیاتر لە 1500 سەرنشینی بێتاوان باجەكەی بدەن.\n* كەشتیی ئەشلنجەر (چەڵنجەر): مامۆستا گێڕایەوە: "لە وڵاتێك، ئەڵڵاهو ئەعلەم ئەمریكا بووە، كەشتییەكی ئاسمانی بە حەوت كەشتییەوانەوە چوو بۆ بۆشایی ئاسمان، لە ناویاندا پزیشكێك و ژن و مێردێكیان دانابوو، تا هەر لە فەزا جووت ببن و منداڵیان ببێ و بگوترێ ئەها ئەو مرۆڤە لە زەوی لە دایك نەبووە، كەشتییەكەیشیان ناونا "ئەشلنجەر" واتە تەحەددا، تەحەددای خوایان پێ كرد، هەربۆیە دوای حەفتا چركە لە هەستانی، بوو بە خۆڵەمێش".\nجارێ من -بەچاوپۆشین لەو سیناریۆیە- نازانم ئەگەر كەسێك لە فەزا لە دایك ببێ بۆچی گژبەری (تەحەدا)ی خوایە؟ ئەمە جگە لەوەی ناونانی كەشتیی ئاسمانیی چاڵنجەری ئەمریكی (نەك ئەشلنجەر وەك مامۆستا گوتی) بەو ناوەوە كە بەواتای "گژبەریكار" دێ، بۆچی دەبێ وا بزانرێ مەبەست گژبەریكردنی خوا بووە؟! ئاخر چاڵنجەر پێشتر نۆ گەشتی سەركەوتووی كردبوو، خێرە لە دەیەمدا خوا قاری لێ دەگرێ و تێكی دەشكێنێ؟ دەبوو لە یەكەمدا تێك بشكێ.\nباشە وا گوتمان چاڵنجەر لە 28-1-1986بەهۆی غەزەبی خواوە تێكشكا، ئەی كەشتیی كۆڵۆمبیا بۆچی لە شوباتی 2003 تێكشكا؟ بۆچی وا دەزانرێ ئەمریكییەكان هەموو مولحید و زندیقن لە كاتێكدا ئەمریكا تا ئێستایش لەسەر دۆلارەكەی نووسیوە IN GOD WE TRUST واتە ئێمە بڕوامان بەخوا هەیە.\n* نێبیسی سەرۆكی بەرازیل: مامۆستا گوتی: سەرۆكێكی بەرازیل بەناوی نێبیس لە كاتی هەڵمەتی هەڵبژاردندا گوتی ئەگەر پێنج هەزار دەنگ بێنم، دەبمە سەرۆكی وڵات تەنانەت ئەگەر خوایش رازی نەبێ. هەڵبژاردن كرا و راگەیەنرا كە نێبیس زیاتر لە پێنج هەزار دەنگی هێناوە و هەموولا چاوەڕوان بوون ببێتە سەرۆك، هەر لەوكاتەدا خوا تووشی جەڵتەی مێشكی كرد و بردییەوە بۆ لای خۆی.\nراستییەكەی هیچ زانیارییەكم لەسەر ئەم كاندیدە بێچارە رووتەڵەیە دەست نەكەوت، بەڵام دڵنیام ئەویش بێڕەگ و ریشە و خەیاڵچنە، چونكە هیچ كاندیدێكی سەرۆكایەتیی بەرازیل بە بەدەستهێنانی پێنج هەزار دەنگ نایباتەوە.\n* هەروەها گوتی ئەو پیاوەی قورئانی سووتاند هەردوو دەستی سووتان و بوون بە رەژوو. ئەم قسەیەیش ئەسڵ و ئەساسی نییە.\nئەڵبەت مامۆستا بۆ هیچ كام لەم چیرۆكانە سەرچاوەیەكی باس نەكرد. سەیر لەوەدایە زۆر لەم جۆرە چیرۆكانەی خوتبەكان بێ باوك و دایكن.\nبراینە هەڵەیەكی گەورەیە خەڵك بە چیرۆك و بەسەرهاتی بێ بناغە و وەهمی گۆش بكرێ. هەڵەیە بناغەی هۆشی ئاینیی خەڵك شتی پڕوپووچ و بێ ئەسڵ و فەسڵ بێ. ئەوە چ مەنتیقێكی سەقەتە كە توێژینەوەی زانستی بە گژبەریكردنی ویستی خوا دابنرێ و تێكشكانی كەشتییەك -ئاسمانی یان دەریایی- كە هۆكاری تەكنیكییان هەیە و هاوكات كارەسات و زیانی گەورەن بۆ مرۆڤایەتی، بە قار و غەزەبی خوا دابنرێ و بەو وڕێنەیە ئیمانی خەڵك دەمەزەرد بكرێتەوە؟! كارەساتە تێكشكانی چاڵنجەر، كە لەو گەشتەیدا بۆ لێكۆڵینەوە لە كلكداری هالی چووە و كۆڵۆمبیا كە لەو گەشتەیدا بەتەما بووە ئەنجامی 80 تاقیكردنەوەی زانستی بۆ مرۆڤایەتی بێنێتەوە، بە غەزەب و تۆڵەی خوا دابنرێ. ئەوە سووكایەتیكردنە بە عەقڵ و ئەخلاق و زانست و مرۆڤایەتی. ئەمە جگە لەوەی لۆژیكی پشت ئەو چیرۆكە هەڵبەستراوانە تەنانەت قورئانی پیرۆزیش پشتگیری ناكات. (بڕوانە، النحل: 61).\nهەڵەی هەڵەكانی و نەگبەتیی نەگبەتیەكانیش ئەوەیە كەسانێك لەو ئاستە نزم و لاوازەی بیركردنەوە و مەعریفەدا ببنە دەمڕاست و رابەری رۆحیی خەڵك، كە دوور نییە ئەگەر لە هەڵبژارنیش خۆیان كاندید بكەن دەیان هەزار دەنگ بێنن.\nئەوەی ئەم هەینییە من و سەدانی تر بیستمان هەر بەڕاستی وڕێنە خوتبە بوو. ناخۆشبەختانە نموونەیشی كەم نین.\nڕێکه‌وتی بڵاوکردنه‌وه 2013-11-03 05:34:00\nبه‌شی ( وتار/بابه‌ت ) ئاماده‌کرد ( نووسینی عومەر عەلی غەفوور )\nهەینیی, رابردوو, خەتیبی, مزگەوتێكی, شاری, هەولێر, باسی, ئەوەی, دەكرد, هەركەس, دژایەتیی, خوا, بكا, خوا, رێسوای, دەكات, و, لەناوی, دەبا, تا, ئێرە, كێشە, نییە, كنووسینی, عومەر, عەلی, غەفوورعومەر, عەلی, غەفووردژایەتیكردنی, خوا Tags


خۆكوژێـكی تاڵیبان دیك چه‌ینی له ئه‌فغانسـتان ده‌كاته ئامانج\nتوندڕه‌وانی تاڵیبانه‌كان له ئه‌فغانسـتان ده‌ڵێن دیك چه‌ینی جێـگری سه‌رۆكی ئه‌مریكیان كردبووه ئامانج له‌و هێرشه خۆكوژیـیه‌ی ڕۆژی سـێشـه‌ممه‌ی به‌رده‌می بنكه له‌شـكریـیه‌كه‌ی ئه‌مریكا له باگرام.\nدیـك چه‌ینی له‌و هێرشـه‌دا هیچ زیانێـكی پـێـنه‌گه‌یشـتووه، به‌ڵام بووه مایه‌ی كوژرانی به‌لایه‌نی كه‌م 12 كه‌س كه یه‌كێـكیان سه‌ربازێـكی ئه‌مریكی بووه و یه‌كێـكی دیكه‌شـیان سه‌ربازێـكی كۆریای باشـور بووه.\nكاربه‌ده‌سـتانی ناتۆ ده‌ڵێن له‌و هێرشـه‌دا 27 كه‌سیش بریندار بوون.\nبه‌نجامین ساند په‌یامنێری ده‌نگی ئه‌مریكا ڕاپـۆرتێـكی له‌و باره‌یه‌وه ئاماده كردووه.\nسه‌ر له به‌یانی ڕۆژی سـێشـه‌ممه ته‌قینه‌وه‌یه‌ك له ده‌ره‌وه‌ی بنكه‌ی ئاسـمانی باگرام ڕوویدا كه به نزیكه‌ی 60 كیلۆمه‌تر ده‌كه‌وێته باكوری كابوڵی پایته‌ختی ئه‌فغانســتانه‌وه.\nكاربه‌ده‌سـتانی ئه‌مریكا ده‌ڵێن جێـگری سه‌رۆك دیك چه‌ینی سه‌لامه‌ته، وه ئێسـتا گه‌یشـتۆته كابوڵ بۆ ئه‌نجامدانی ئه‌و وتووێـژانه‌ی كه پـێشتر كاتی بۆ دیاری كراوه له‌گه‌ڵ سه‌رۆكی ئه‌فغانسـتان حامید كارزای.\nئه‌فسه‌ری باڵا ڕیچارد سێمنسن ده‌ڵێت كارمه‌ندانی ته‌ندروسـتی برینداره‌كان لێره له باگرام چاره‌سه‌ر ده‌كه‌ن، وه ئه‌و ڕووداوه هیچ زیانێـكی به جێـگری سه‌رۆك نه‌گه‌یاندووه، وه ئێسـتا جێـگری سه‌رۆك له بنكه‌ی ئاسـمانی باگرام نه‌ماوه.\nیه‌كێـك كه خۆی به ده‌مڕاسـتی تاڵیبان ناساندووه به‌رپـرسـیارێـتی هێرشـه‌كه‌ی ڕاگه‌یاندووه.\nشـایانی ئاماژه پـێـكردنه دیك چه‌ینی شه‌وێـكی له‌و بنكه‌یه به‌سه‌ر برد.


سەرەتا › باسنیوز › ئەردۆغان هەڕەشە دەکات: دوای هەڵبژاردن باجێکی قورستان پێ دەدەم\nسەرۆک کۆماری تورکیا هەڕەشە لە بانکەکان دەکات و رایدەگەیەنێت، کە دوای هەڵبژاردن، ”باجێکی قورس“یان پێ دەدات.\nبەپێی هەواڵی میدیا تورکییەکان، رەجەب تەییب ئەردۆغانی سەرۆک کۆماری تورکیا، لە ئیستەنبوڵ رایگەیاندووە، ئەو بانکانە هەوڵی نانەوەی پشێویی ئابووری دەدەن و داوای کڕینی دۆلار لە خەڵکی دەکەن و ئەمەش دەبێتە هۆی دابەزینی بەهای لیرە.\nرەجەب تەییب ئەردۆغان هەڕەشەی کردووە و رایگەیاندووە، ”هەمووتان دەناسین، دوای هەڵبژاردن باجێکی قورستان پێ دەدەین“.\nهەروەک ئابووریناسانی تورکیا باسی دەکەن، دابەزینی بەهای لیرەی تورکی ئەگەری هەیە ببێتە هۆی پاشەکشەی بەرچاوی ئەردۆغان و پارتەکەی (پارتی داد و گەشەپێدانی دەسەڵاتدار) لە هەڵبژاردنی شارەوانییەکانی تورکیا، کە بڕیارە رۆژی 31ـی ئەم مانگە بەڕێوە بچێت.\nئێستا لە بازاڕەکانی دراو، بەهای 100 دۆلاری ئەمریکی گەیشتووەتە 567 لیرەی تورکی.


داستانی پۆلیسی و هونەری - قەڵەم\nسەیر ئەوەیە کە داستانی پۆلیسی لەگەڵ ئەوەی خاوەن کرۆکێکی دووپاتکراوەیە، بەڵام هەمیشە سەرنجڕاکێشە و خوێنەر بە شوێن خۆیدا رادەکێشێ. خوێن، کوشتن، زەبروزەنگ، چەک، رازی سەر بە مۆم و ئازایەتی دەتوانن لە هۆکارەکانی ئەم سەرنجڕاکێشییە بن.\nبەڵام کرۆکی دووپاتکراوە لە چیرۆکە هونەری و ئەدەبییەکاندا، بە پێچەوانەی چیرۆکی پۆلیسی، دەق دەکوژێ و خوێنەر بێزار دەکا. بۆیە لەم جۆرە گێڕانەوەیدا هەمیشە دەبێ تازەگەری بکرێ و نووسەر ئاستێکی تر لە کرۆک و پلان پیشکەش بکات. جا لێرەوە چیرۆک هەتا دێت خوێنەر بەرەو فۆڕمە نائاشناکان دەبا و دەق هەتا دێت نوخبەوی تر دەبێ.\nبۆ وێنە لە چیرۆکی پۆلیسی دا هەموو رووداوەکە بە دەوری ئەوەدا تەنراوە کە بکوژ بدۆزرێتەوە، بەڵام لە چیرۆکی هونەریدا، تەنانەت ئەگەر لە گەڵ کوشتنی مرۆڤیش رووبەڕوو بین، ئەوا ئەسڵ پەیداکردنی قاتڵ نیە. هەموو کاتەکانی ناو دەق دەتوانن ئەسڵ بن و مرۆڤ بۆ جوانناسیی هونەری ـ ئەدەبی پەلکێش بکەن.\n١٥ مانگی ئۆکتۆبری ٢٠٢١\nمطالعه بیشتر: کە منداڵێک بکوژرێ


ژوورێکی هەواڵگری هاوبەش لەنێوان هەرێمی کوردستان و بەغدا دروست دەکرێت - Mehr News Agency\nAP ١٤٠٠ خەرمانان ٢٣ ١٢:٣٦\nبۆ سێ ئامانجی گرینگ؛\nژوورێکی هەواڵگری هاوبەش لەنێوان هەرێمی کوردستان و بەغدا دروست دەکرێت\nژورێکی هەواڵگری هاوبەش لەنێوان هەرێمی کوردستان و بەغدا دروست دەکرێت ئەندامێکی لیژنەی ئاسایش‌و بەرگری ئەنجومەنی نوێنەرانیش زانیارى ئاشكراده‌كات.\nبە پێی ڕاپۆرتی ئاژانسی هەواڵی مێهر، ئەیوب ڕوبەیعی ئەندامی لیژنەی ئاسایش‌و بەرگری ئەنجومەنی نوێنەران لەلێدوانێکی ڕۆژنامەوانیدا وتویەتی:"دروستکردنی ژوری ئۆپەراسیۆنە هەواڵگرییە هاوبەشەکانی نێوان پێشمەرگەو سوپا لەژێرسایەی ئاڵنگارییە ئەمنییەکانی ئێستای عێراقدایە".\nوه‌كو ئه‌و ده‌ڵێت:"بەوپێیەی ئەو دۆخە ئەمنییە پێویستی بەئاستێکی بەرزی هەماهەنگی هەواڵگری هەیە، تاوەکو لەوڕێگایەوە بتوانرێت سێ ئامانجی گرنگ بەدیبهێنرێت".\nزیاتر له‌وباره‌یه‌وه وتویه‌تى:"یه‌كێك له‌ئامانجه‌كان بەدواداچون‌و دۆزینەوەی کەسانی داواکراوه بۆ بەردەم دادگا، بەتایبەت سەرکردەی شانە نوستوەکانی گروپە تیرۆریستییەکان‌و مامەڵەکردن لەگەڵ چالاکییە دوژمنکارییەکان لەو ناوچانەی جێگای گرنگیپێدانی هاوبەشن لەنێوان هەرێم‌و بەغداو چاودێریکردنی سەرچاوەی پارەدارکردنی ئەو کەس‌و گروپە تیرۆریستیانە، ئەوە جگە لەسەرجەم ئەو دۆسیانەی تر کە زیانیان بۆ دیمەنی ئەمنیی گشتیی وڵات هەیە".\nبەوتەی ڕوبەیعی، "هەماهەنگیی ئەمنیی لەنێوان هەرێم‌و بەغدا سودی گەورە بەلایەن ئەمنیی وڵات دەگەیەنێت‌و ئەنجامی کرداری لێدەکەوێتەوە، ژورە هەواڵگرییە هاوبەشەکەش لەڕوی ئاڵوگۆڕی زانیارییەکانەوە،کار لەسەر چەندین دۆسیەی گرنگ ده‌كات"


2018/07/14 - 8:57 PM\n– ئەو کونەی لە نێوان کامێرا و فلاشی ئایفۆندایە\nمایکرۆفۆنە و دەنگ تۆمار دەکات لەکاتی بەکارهێنانی کامێرای پێشەوە.\n– ئەو کونەی لە ژێرەوەی قوفڵدایە\n– شوشەی شروبی دارە کەوت\n– پەنجەرەی فڕۆکە خڕە\nبە یەکێک لەم پێنج ڕێگایە، لێوت جوان و گەورەتر بکە\nقورسترین زمانەکانی جیهان ئەم ١٠ دانەیەن\n2018/12/13 - 5:20 PM\nفێربوونی زمانیش بەشی خۆی قورسی تێدایە و بەتایبەت ئەگەر کۆمەڵێک هۆکاری جیاواز هەبن کە ببنە ڕێگر بۆ فێربوونی باشتر لەو زمانەدا.\n١- زمانی فینلەندی، لەرووی وەرگێران و رێزمانەوە بە زمانێکی قورس دادەنرێت.\n٢- زمانی ئایسلەندی، بەهۆی رێزمانە قورسەکەیەوە فێربوونی ئاستەمە.\n٣-هەنگاریە، خاوەنی 14 پیت و دەنگە، ئەمەش وایکردووە زۆر قورس بێت.\n٤-زمانی خویسانیە، نوسینیان و شێوەی دەربڕینییان زۆر قورسە و تێگەشتنیش هەروا.\n٥-زمانی سەنسکریتیە، یەکێکە لە قورسترین رێزمانەکانی زمانەوانی لە ئاستی ڕێزمانیدا.\n٦-زمانی ڕووسی، پێویستی بە کات و توانایەکی زۆر هەیە بۆ فێربوون.\n٧- زمانی عەرەبی، چونکە رێزمانی قورسە و لەرووی وشەوە دەوڵەمەندە و وشەکانی وشەی دیکەیان لێ درووست دەکرێت.\n٨- زمانی ژاپۆنی، بە هەزاران نیشانەی جیاوازی تێدایە کە ڕێگری درووست دەکەن بۆ فێربوونی ئەو زمانە.\n٩-زمانی کۆری، شێوازی نوسین و رێزمانییان قورسە و بۆ کەسێک سەرەتا بێت ئەستەمە.\n١٠-زمانی چینی، زیاتر و زیاتر لە سێ هەزار نیشانەی جیاوازی هەیە، بەتایبەت لە کاتی نوسینەکانیاندا.


له دانیشتنی ئه‌مڕۆی په‌رله‌مانی عیراقدا باسی چی دەکرێت؟ ئایا دەنگ بە كابینه‌کەی عه‌بدولمه‌هدی دەدرێت؟\nبه‌هۆی رێكنه‌كه‌وتنی لایه‌نه‌كان له‌سه‌ر پڕكردنه‌وه‌ی پۆسته‌كان، له كۆبوونه‌وه‌ی ئه‌مڕۆی ئه‌نجومه‌نی نوێنه‌رانی عیراق باسی كابینه‌كه‌ی عادل عه‌بدولمه‌هدی، سه‌رۆك وه‌زیرانی عیراق ناكرێت.\nسه‌لیم شوشكه‌یی، ئه‌ندامی ئه‌نجومه‌نی نوێنه‌رانی عیراق له فراكسیۆنی كۆمه‌ڵی ئیسلامی به وێستگه نیوزی راگه‌یاند: له ئێستادا زه‌نگی چوونه ژووره‌وه‌ی په‌رله‌مانتاران لێدراوه و په‌رله‌مانتاران ده‌چنه ناو هۆڵی كۆبوونه‌وه‌ی ئه‌نجومه‌نه‌وه.\nوتیشی: "له كۆبوونه‌وه‌كه‌ی ئه‌مڕۆدا باسی ده‌نگدان له‌سه‌ر كابینه‌كه‌ی عادل عه‌بدولمه‌هدی ناكرێت، كه هه‌شت وه‌زاره‌تی ماوه پڕ بكرێته‌وه، بۆیه چه‌ند بابه‌تێكی گشتی قسه‌ی له‌سه‌ر ده‌كرێت".\nئه‌وه‌شی راگه‌یاند: سێ سه‌رۆكایه‌تییه‌كه‌ی عیراق (ئه‌نجومه‌نی نوێنه‌ران، حكومه‌ت، كۆمار) كۆبوونه‌وه، به‌ڵام دیاره نه‌گه‌یشتوونه‌ته رێككه‌وتن، بۆیه ده‌نگدان له‌سه‌ر كابینه‌كه‌ی عه‌بدولمه‌هدی له به‌رنامه‌ی دانیشتنه‌كه‌دا نییه.\nرۆژی سێشه‌ممه‌ی رابردوو دانیشتنی ئه‌نجومه‌نی نوێنه‌رانی عیراق بۆ ده‌نگدان له‌سه‌ر كابینه‌كه‌ی عادل عه‌بدولمه‌هدی به‌ڕێوه‌چوو، به‌ڵام به‌هۆی ناكۆكی نێوان لایه‌نه‌كان و بایكۆتكردنی چه‌ند فراكسیۆنێكه‌وه دانیشتنه‌كه هه‌ڵگیرا بۆ ئه‌مڕۆ پێنجشه‌ممه.


نوسەر: دایكى سوننە\nبەرواری بڵاوکردنەوە: ٢٠١٠/٠٨/٢٩\nپەیامێك بۆ خوشكى پابەندبووم بەئایینەوە\nئەڵێن زۆرێك لەئافرەتانى پابەندبوو بەئایین پێچەوانەن سەبارەت بەپابەندبوونەكەیان بەئایینەوە ئەوەش لەبەرئەوەیە كەهەڵناسن بەبینینى ڕۆڵێكى ئاشكرا لەبانگەشەكردن بۆلاى خواى پەروەردگار لەگەڵ ئەوەى كەهەستیش دەكەن بەو هێرشە دڕندە بەردەوامەى كەدەكرێتەسەر ئافرەتانى موسڵمان ئەوانەى كەهەوڵى ئەوەیانە كەدووریان بخەنەوە لەئایینەكەیان وەلەگەڵ ئەوەى كەهەستیش دەكەن بەو دوورى یە گەورەیەى كەلەزۆرێك لەئافرەتانى كۆمەڵگاكەمان دەبینرێت دووركەوتنەتەوە لەفەرمانەكانى شەرع.\nلەگەڵ ئەوەشدا ئەبینن ئەوەى كەبەسەر ئوومەتەكەدا هات لەناسۆرى و دەردەسەرى ئەوەش هیچ چارەسەرێكى نى یە ئیللا گەڕانەوە نەبێت بۆلاى خواو بانگەشەكردن بۆ ئەوە.\nهەروەها لەگەڵ ئەوەش زۆربەیان گەشتوونەتە ئەوەى كەڕۆڵیان گەورەترین ڕۆڵەو گرنگە بۆ چاككردنى ئافرەتان لەكۆمەڵگاكەماندا.\nئایا ئەمە ڕاستە؟!\nدەشتوانیت وەڵامەكەى دیارى بكەیت بۆ خۆت پاش وەڵام دانەوە لەسەر ئەم پرسیارانەى خوارەوە:\n١ـ ئایا گەورەترین خەمت كەهەڵتگرتووە لەهەموو كات و شوێن و بۆنێكدا خەمى بانگەشە بووە؟\nواتە: چۆن بانگەشەى غەیرى خۆت بكەیت بۆلاى خواو بارودۆخى چاك بكەى و چۆن كارێك بكەى بۆ ئەوەى یارمەتى یان بدەیت و ڕزگارى ئەم ئوومەتە بكەیت و بیانگەڕێنیتەوە بۆ دەست گرتنێكى ڕاستەقینە بەئایینەكەى، ئەو ئایینەى كەتەنها ڕێگەیەكە بۆ سەرخستنى و سەركەوتنى، وەئایا گران بەهاترین كات و هەوڵ و داراییت بەخشیوە لەپێناویدا؟\n٢ـ ئایا سووربوویتە لەسەر ئەوەى كەهیچ دەست بەتاڵییەك بەفیڕۆ نەدەیت یان هەر بۆنەیەك كەئامادەبوویتە تیایدا بەبێ ئەوەى كردارێكت تیایدا كردبێت لەپێناوى چاككردن و بانگەشەكردن و ئاڕاستەكردن ئیتر ئەگەر بەووتەیەكى بەسوود بێت یان بەهەرچ ڕێگەیەكى تر بێت؟\n٣ـ ئایا گرنگیت داوە بەهاوسێكانت و چاكەت كردووە لەگەڵیانداو هەستاویت بەوەى كەهەفتانەیان بۆدانەى بۆ ئەوەى یادو زیكرى خواى تیابكەن كەئەوەش هۆكارێكى كاریگەرو ئاسانە بۆ چاك بوونیان وەئایا هەستاویت بەوەى كەبەبەردەوامى كاسێت و كتێب دابەش بكەیت بەسەریاندا.\n٤ـ ئایا خەمى كەس و كارە نزیكەكانت دەخۆیت و هەوڵى ئەوە دەدەیت پەیوەندیت لەگەڵیاندا هەبێت و كاریگەریت لەسەریان هەبێت بەهەموو ڕێگە جۆراوجۆرەكان كەباشترین ڕێگەشیان بریتىیە لەدابەشكردنى كاسێت و كتێب بەشێوەیەكى دیارى كراوو بەردەوام؟ وەئایا هەوڵى ئەوەت داوە كەچاودێرى بارودۆخیان بكەیت و چاكەیان لەگەڵدا بكەیت و گرنگیشت داوە بەكێشەكانیان و هەڵساوى بەكردنى وانەیەكى بەردەوام بۆیان ئەگەر لەتوانادا بوو؟\n٥ـ ئایا گرنگیت داوە بەبانگەشەكردنى مندالاَن و تازە پێگەیشتووان لەخێزان و هاوسێكانتداو ڕێنموونییانت كردووە بۆ هەموو ئەو شتانەى كەچاكەى تێدایە؟\n٦ـ ئایا هاوسێ و كەس و كارە نزیكەكانت یادخستووەتەوە بەباسى خێركردن و چالاكىیەكى سوودبەخش وەهەوڵى ئەوەت داوە كەپەیوەستیان بكەیت بەوەوە؟\n٧ـ ئەگەر تۆ مامۆستایت یان قوتابیت ئایا هەوڵێكى زۆرت داوە بۆ ئەوەى بانگەشەى ئەوانە بكەیت كەلەگەڵتدان لەقوتابخانەكەدا؟\n٨ـ ئایا هاوبەشیت كردووە لەهەر چالاكىیەكى ئافرەتان بەبەشدارى كردن بێت لەبانگەشەكردن بۆلاى خواى گەورەو گەیاندنى چاكەو خێر بەخەڵكى؟\n٩ـ ئایا هاوبەشیت كردووە لەو كۆڕو كۆمەڵە ووتارخوێنە گشتیانەى كەبۆ ئافرەتانە وەئەو دەست نووسانەى كەبۆ گۆڤارە ئیسلامىیەكانە ئەگەر تۆ لەوانەى كەتوانات هەیە لەسەرى، یان تۆ بەهانە ئەهێنیتەوە لەوەدا بۆ كەمترین بەهانەیەك كەتووشت بووە لەگەڵ زانینت بەگرنگى كارەكەو پێویستى یەتى؟\n١٠ـ ئایا كارەكانت ڕێكخستووەو هەوڵ و كۆششت تیاداوە بۆ ئەوەى بەشێكى باشت هەبێت لەزانین و زانیارىیەكى شەرعى كەئەوەش شتێكى بنچینەیى یە بۆ بەردەوامى و سەركەوتنت لەبانگەشەكەتدا؟\n١١ـ ئایا تۆ پێشەنگێكى ڕاستەقینە بوویتە بۆ ئافرەتانى كۆمەڵگاكەمان لەهەموو ئەو شتانەى كەپەیوەستن بەشێوەو شێوازى ئافرەتانى موسڵمانەوە؟\n١٢ـ ئایا یارمەتى مێردە بانگەشەكارەكەت داوە بەوەى كەبارودۆخێكى گونجاوى بۆ بڕەخسێنى و هانت داوە بۆ كارو كردارى چاكەو حیسابى ئەوكاتەت كردووە كەبەتەنها بەسەرى دەبەیت لەماڵدا بۆ ئەوەى خۆت خەریك بكەیت بەئیشێكەوە باشترە لەوەى كەسەرزەنشت و لۆمەى مێردەكەت بكەیت؟ یان ئەگەر مێردەكەت لەبانگەشەكاران نىیە ئایا هانت داوە لەسەر پابەندبوون بەئایینەوەو بانگەشەكردنەوە؟\n١٤ـ ئایا كردەوەیەكى جدیت كردووە بۆ ئەوەى منداڵەكانت پێ بگەیەنى بەپێ گەیاندنێكى چاك بۆ ئەوەى بپارێزرێن لەشوێنەوارى هەموو ئەوانەى كەپێچەوانەى شەریعەتن هەروەها بۆ ئەوەش كەئەوان لەوانەبن كەخەمى ئایینەكە هەڵگرن و هەوڵى ئەوە بدەن كەئایینەكە سەربخەن و خزمەتى بكەن؟\n١٥ـ پاشان و كۆتایى ئایا هەستاویت بەنوێ كردن و جوان كردنەوەى هۆكارە بانگەشەیىیەكان بۆ ئەوەى كاریگەرىیەكەى بەهێزتر بێت و چاكەكەشى زیاتر بێت؟


ھەنووکە ٢١٬٤٨٠ وتار بە کوردیی ناوەندی ھەن. پێڕستی وتارەکان · ڕێکخستنەکان\nشەممە، ٢١ی نیسانی ٢٠١٨ (ز)؛ بەرامبەر بە ١ی گوڵانی ٢٧١٨ (ک)\n٣١ی ئازار – عەبدولفەتاح ئەلسیسی (لە وێنەکەدا) بۆ جاری دووھەم بە سەرۆککۆماری میسر ھەڵبژێردرا.\n٢٣ی ئازار – کەجەکە کشانەوەی گەریلاکانی پەکەکەی لە شەنگال ڕاگەیاند.\n٢٣ی ئازار – بینالی یڵدرم دەستپێکردنەوەی گەشتە نێونەتەوەییەکانی تورکیای بۆ ھەولێر ڕاگەیاند.\n٢٢ی ئازار – بەھۆی بۆردومانی فڕۆکەکانی تورکیا لە ناوچەی باڵەکایەتی، چوار کەس کوژران.\n١٩ی ئازار – ڤلادیمیر پوتین بە سەرۆکی ڕووسیا ھەڵبژێردرایەوە، دوای ئەوەی توانی متمانەی ٧٦. ٦٩٪ی دەنگدەران بەدەستبھێنێت.\n١٨ی ئازار – لە بەشێک لە یەکە کارگێڕییەکانی ھەرێمی کوردستان ماتەمینی گشتی ڕاگەیەندرا و ئاھەنگەکانی نەورۆز ھەڵوەشانەوە.\n١٨ی ئازار – سووپای تورکیا و ھاوپەیمانەکانی چوونە نێو شاری عەفرین.\n١٤ی ئازار – دەسەڵاتی فڕۆکەوانیی شارستانی دەستپێکردنەوەی گەشتە نێونەتەوەییەکانی لەفڕۆکەخانەکانی سلێمانی و ھەولێر ڕاگەیاند.\n١٤ی ئازار – فیزیازان و زانا ستیڤن ھۆکینگ لە تەمەنی ٧٦ ساڵیدا کۆچی دوایی دەکات.\n١ی ئازار – دوا نیوەڕۆ لە شارۆچکەی بنەسڵاوە بۆمبێک بە ئۆتۆمبێلێکدا تەقییەوە؛ دوو پێشمەرگەی حدکا، کە باوک و کوڕ بوون؛ بەھۆی تەقینەوەکەوە باوکە بریندار بوو و کوڕەش گیانی لەدەستدا.\n١٩ی شوبات – لە لەندەن خۆپیشاندانێک دژی ھێرشی تورکیا بۆ سەر عەفرین بەڕێوە چوو.\n١٩ی شوبات – سەرۆک وەزیرانی ئێراق، حەیدەر عەبادی، بانگەشەی ئەوەی کرد کە فرۆکەخانەکانی کوردستان دەکەنەوە و مووچەی فەرمانبەرانیش دابەش دەکەن.\n١ی شوبات – ڕەجەب تەییب ئەردۆغان و ڤلادیمیر پوتین لە چاوپێکەوتنێکدا باسی ئۆپێراسیۆنی چڵە زەیتوون، ھێرشەکەی تورکیا بۆ سەر عەفرین دەکەن.\nلەساڵی ٢٠٠٥ دا ، یه‌كه‌م كۆنگره‌ی ڕێبازی سۆفیگەری له‌شاری سلێمانی ئه‌نجامدرا.\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت لە ٢٠٠٩ەوە لە ویکیپیدیای کورمانجی بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢١٬٤٨٠ وتار و ٨٣ بەشداربووی چالاکی ھەیە.\nتا ئێستا ٣١٬٣٧٦ ھەژمار لە ویکیپیدیای کوردی دروستکراوە کە ٨٣ بەکارھێنەریان لە سی ڕۆژی ڕابردوودا بەشدارییان ھەبووە. ھەموو بەکارھێنەرێک لێرە بە خۆبەخشانە بەشداری دەکات و تەنیا لە سیاسەتەکان پەیڕەوی دەکرێ نەک لە ھیچ تاکە کەسێک. بۆ باشترکردنی وتارەکان بەکارھێنەران ھەردەم قسەوباس و خاڵەکانی خۆیان لە پەڕەکانی وتووێژی تایبەتدا دەردەبڕن. ویکیپیدیای کوردی پێشوازی لە بیروڕاکان و وتووێژەکانی ھەموو بەکارھێنەرێک دەکات سەبارەت بە ھەموو بەشەکانی.\nھەنووکە لە ویکیپیدیای کوردیی ناوەندی ٢١٬٤٨٠ وتار ھەن، ئەمەش ئەوە دەگەیەنێت کە ئەو وتارەی کە تۆ دەتەوێت لە ویکیپیدیا بی نووسیت ئەگەری ھەبوونی ھەیە. پەڕەی گەڕان بەکاربھێنە بۆ ئەوەی بزانیت کە ئەو وتارەی دەتەوێت بی نووسیت ھەیە لە ویکیپیدیا یان نا، لەوانەیە لەژێر ناوێکی تر ھەبێت. ئەگەر وتارەکە ھەبوو ئەوا پێویست ناکات پەڕەیەکی نوێ دروست بکەیتەوە لەبارەی ھەمان بابەتەوە، چوونکە دەسڕدرێتەوە. بەڵام تۆ ئازادیت لە چاکسازیکردن لەو وتارە ھەرچۆنێک بێت. ئەگەریش نەبوو، ناوی وتاری خوازراو لەم سندووقەی خوارەوە بنووسە و دروستی بکە. بیرت نەچێت کە بە ئاگایییەوە دوای ڕێنمایییەکان بکەویت و سیاسەتەکان لەسەر نووسینی وتار و شێوازەکانی بخوێنیتەوە. وتاری بێبایەخ دەسڕدرێتەوە.\nچەمی بۆندھووز لە نەرویج.\nوەرگیراو لە «https://ckb.wikipedia.org/w/index.php?title=دەستپێک&oldid=558729»\nئەم پەڕەیە دواجار لە ١٩:٠٣ی ٢٧ی کانوونی دووەمی ٢٠١٨ نوێ کراوەتەوە.


ئاماری ئۆتۆمبێلە بێ سەرەتاكانی سنووری سۆران ئاشكرا دەكرێت – تۆڕی میدیایی خەڵک\nئاماری ئۆتۆمبێلە بێ سەرەتاكانی سنووری سۆران ئاشكرا دەكرێت\nئەم هەینییە مامۆستایانی ئایینی باسی نەخۆشی و ڕێگاكانی خۆپارێزی دەكەن\nتەندروستی هەرێم بۆ (خەڵك) ڕەتی دەكاتەوە\nئێران هاتنی هاووڵاتیانی بۆ هەرێم لەترسی ڤایرۆسی كۆرۆنا قەدەغە دەكات\nچوار تۆمەتباری شەڕەكەی ئەمڕۆی بێتواتە خۆیان ڕادەستی پۆلیس كرد\nخەڵەف: مەشق و ڕاهێنانی هێزەكانی ناتۆ بە هێزە عیراقییەكان بەردەوامە\n(خەڵك) بەهێزترین ناو بۆ جێگرەوەی عەبدولمەهدی ئاشكرا دەكات\nبەریتانیا بەهۆی دەرچوونی لە یەكێتی ئەوروپا دراوێكی نوێ دەردەكات\nوەزارەتی بەرگری ڕوسیا هێرشی توند دەكاتە سەر ئەمریكا\nئێران لەڕێی تویتەرەوە هەڵوێستی خۆی لەبارەی (گرێبەستی سەدە) ئاشكرا دەكات\nپەرلەمانی ئەوروپا بە زۆرینەی دەنگ دەرچوونی بەریتانیای لە یەكێتی ئەوروپا پەسەند كرد\nماكرۆن: توركیا بە كەشتی بەكرێگیراوە سوورییەكان بۆ لیبیا دەگوازێتەوە\nماوەی 6 ساڵە هەرێم یاسای بودجەی نییە\nخەڵك؛ هۆكاری دواكەوتنی یاسای بودجەی ئەمساڵ ئاشكرادەكات\n2019/07/21 - 10:55 AM\nبەپێی بەدواداچوونێكی بەڕێوبەرایەتی پۆلیسی هاتووچۆی سۆران لە سنووری سۆران كە سنووری چوار قەزا لەخۆدەگرێت، بە هەزاران ئۆتومبێلی بێ سەرەتا بوونیان هەیە.\nدلاوەر لەتیف وتەبێژی بەڕێوەبەرایەتی هاتووچۆی سۆران بە (خەڵك)ی ڕاگەیاند، سنووری بەڕێوەبەرایەتییەكەمان بەرفراوانە و هەرچوار قەزاكانی (سۆران، ڕەواندوز، مێرگەسۆر، چۆمان) لەخۆدەگرێت، كە بەپێی زانیارییەكانمان لەهەر چوار قەزاكەدا، زیاتر لە 4 هەزار ئۆتومبێلی بێ سەرەتا بوونیان هەیە.\nوتیشی”بوونی ئەو ژمارە زۆرەی ئۆتۆمبێلی بێ سەرەتا لە كاتێكدایە پێشتر وەزارەتی ناوخۆ پێدانی تابلۆ و تۆماركردنی ئۆتۆمبێلی بێ سەرەتا و هەڵگری تابلۆی بیانی لە مۆدێلی (1994 تا 2015)، خستە بواری جێبەجێكردنەوە و بڕیارەكەش تاكو 4-6-2019 كاری پێكرا.”\nشیرین ئامێدی: كاتی بەستنی كۆنگرەی پارتییە\nبە وێنە.. لەسنوری ماوەت چەندین دۆنم پوش و سووتا\nمامۆستایەكی ئایینی: ڤایرۆسی كۆرۆنا سزای خوداییە بۆ ئەو گەلانەی گەندەڵ و خراپەكارن\nپزیشكانی ددان داوای دامەزراندن دەكەن\nوەزارەتی ئەوقاف: بۆ بەرەوڕوبونەوەی كۆرۆنا ئامادەین\n2020/01/29 - 12:54 PM\nلە دواین ڕاپۆرتیدا دەردەکەوێت کۆمپانیای ئەپڵ لە ئێستادا خاوەنی یەک ملیار و نیو ئامێرە و هەواڵەکەش لە نیوس ڕوومی ئەپڵەوە بڵاوبووەتەوە و لە زاری تیم کوکی بەڕێوەبەری جێبەجێکارەوەیە.\nماوەیەکی زۆری پێچوو تاوەکوو ئەپڵ توانی لە ١.٣ ملیار ئامێرەوە بگاتە ئەم ڕێژەیە کە ڕێکەوتەکەی دەگەڕێتەوە بۆ ٢٠١٨.\nئەو ئامێرانەی کە کۆمپانیای ئەپڵی ئەمریکی هەیەتی بریتین لە ئایفۆن و ئایپاد و ئایپۆد تەچ و ماک و ئەپڵ تیڤی و کاتژمێری زیرەکی ئەپڵ.\nماوەی ڕابردووش کۆمپانیاکە ئاهەنگی گێرا بۆ داهاتی ٩١.٨ ملیار دۆلار و جێگەی ئاماژەشە فرۆشتنی نەوە جیاوازەکانی ئێرپۆدس داهاتی ٦ ملیار دۆلار بووە بۆ ئەپڵ.\nئەمساڵیش پێشبینی دەکرێت ئەپڵ چەندین مۆبایلی جیاواز ڕابگەیەنێت و تیایاندا پشتگیریکەری ڕایەڵەی 5G هەبێت، و بە دووریش نازانریت ئەپڵ بچێتە ناو بازاڕی مۆبایلە چەماوەکانەوە.\nکۆمپانیای ئەپڵ لە ١/٤/١٩٧٦ دا دامەزراوە لە ئەمریکا لە ناوچەی کالیفۆرنیا، ئەم کۆمپانیایە گەورەترین خزمەتی کردووە لە بواری کۆمپیوتەری کەسیدا، لە ساڵەکانی ١٩٧٠ دا زۆرترین ژمارە کۆمپیوتەری فرۆشتوە لە جیھاندا.\nتاکوو ساڵی ٢٠٠٦، کۆمپانیای ئەپڵ لە چەندین بواری (نەرمەکاڵا software) و (ڕەقەکاڵا hardware) دا دەستبەکارە، بەرھەمەکانی iMac، iPhone و iPod لە ھەموو بازاڕەکانی جیھاندا بڵاوە، ھەروەھا خاوەنی گەورەترین کۆگای مۆسیقا بەناوی iTunes کە چەندین ملیۆن گۆرانی و ئاوازی لەخۆ گرتووە. لە بواری سیستەمی کارپێکردنیشدا Mac OS X ـی ھەیە، ئەمیش وەک بەرھەمەکانی تری سەرکەوتووە.\n2020/01/29 - 9:45 AM\nلێکۆڵەر جۆنس هۆپکینس هەستاوە بە گەشەپێدانی نەخشەیەک کە بەردەوامی نوێ دەبێتەوە و ژمارەی قوربانیانی ڤایرۆسی کۆرۆنا پیشان دەدات.\nنەخشەکەی جۆنس ژمارەی تووشبووان پیشان دەدات کە تا ئامادەکردنی ئەم هەواڵە ١٣٢ کەس مردوون بە ڤایرۆسەکە و ٦,٠٥٧ کەسیش تووش بوون و بەشی زۆری نەخۆشەکان لە چینن کە دەگاتە ٥٩٧٠ کەس.\nهەورەها وڵاتانی ئەمریکا و ئوسترالیا و فەڵەنسا و ئەڵمانیا و ژاپۆنیش کەسانی تووشبووی تێدایە بە ڤایرۆسەکە.\nزانیارییەکانی ماڵپەرەکە و نەخشەکە لە سەرچاوەکانی WHO, U.S. CDC, ECDC ی چینCDC (CCDC)ی وەرگیراون، کرتە لێرە بکە بۆ چوونە ناو سایتەکەوە.\nنه‌خۆشیی ڤایرۆسی كۆرۆنا نه‌خۆشییه‌كه، تووشی كۆئه‌ندامی هه‌ناسه ده‌بێت، نه‌خۆشه‌كه هه‌ست به تایه‌كی به‌رز و كۆكه و سووتانه‌وه‌ی گه‌روو ده‌كات، زۆرجار ماوه‌ی ده‌ركه‌وتنی نیشانه‌كان و مردنی كه‌سه‌كه ته‌نیا 24 کاتژمێره.\n2020/01/28 - 10:22 PM\nلە میانەی ڕاگەیاندنی زنجیرە مۆبایلەکانی گالاکسی ئێس ٢٠ پێشبینی دەکرێت هەر لە رێکەوتی ١١ ی مانگی دوو کۆمپانیا کۆرییەکە مۆبایلێکی چەماوەش ڕابگەیەنێت.\nپێشبینی دەکرێت نرخی S20 Ultra بگاتە ١٣٠٠ دۆلار لەگەڵ بوونی Galaxy Buds+ ێکدا، هەروەها نەوەی دووەمی مۆبایلە چەماوەکەی سامسۆنگ بەناوی Galaxy Z Flip نرخی دەستپێکی بگاتە ١٤٠٠ دۆلاری ئەمریکی.\nمۆبایلی Galaxy Z Flip پشتگیری بارگاویکەرەوەی ١٥ واتی دەکات و پێشبینی دەکرێت دیزاینی مۆبایلەکە هاوشێوەی مۆتۆ ڕاز ٢٠١٩ بێت کە ساڵی پێشوو لەلایەن لینۆڤۆ وە ڕاگەیەنرابوو.\nڕکابەری مۆبایلە چەماوەکان لە ئێستادا لە نێوان سامسۆنگ و هواوی و لینۆڤۆدایە و سامسۆنگی کۆری ساڵی پێشوو توانی بەشێکی زۆری بازاڕی ئەم مۆبایلانە داگیربکات.\nچاوپێکەوتن2 کاتژمێر پێش ئێستا\nشێنێ هۆشیار شوو بە کوڕە گۆرانیبێژێک دەکات، هاوسەرەکەی و خەسووی ببینە!\nخەڵك- بەشی هەواڵ وەزارەتی ئەوقاف و كاروباری ئایینی حكومەتی هەرێم وتاری هەینی ئەم هەفتەیە بۆ باسكردنی نەخۆشییەكان بەتایبەتی شێرپەنجە و...\nخەڵك- بەشی هەواڵ بەهۆی مەترسییەكان توشبوون بە ڤایرۆسی (كۆرۆنا)، وەزارەتی تەندروستی ئێران هاووڵاتیانی ئاگادار دەكاتەوە گەشت بۆ ئیمارات نەكەن، لە...\nخەڵك- بەشی هەواڵ دوای ئەوەی ئەمڕۆ لە بێتواتە لە سنووری شارۆچكەی ڕانیە شەڕ لەنێوان دوو بنەماڵە ڕوویدا و كەسێك كوژرا،...


پێشنیاری تورکیا بۆ ئەمەریکا سەبارەت بە کوردەکانی سوریا\nئەمڕۆ بەرپرسێکی تورکی وتی ئەنقەرە پێشنیارێکی کردووە بۆ واشنتن سەبارەت بە کشانەوەی یەکینەکانی پاراستنی گەلی کورد لە سوریا بۆ ڕۆژهەڵاتی ڕووباری فوڕات و جێگیربوونی هێزەکانی تورکیا و ئەمەریکا لە شاری مەنبەجی سوریا.\nبەرپرسەکە وتیشی ئێستا ئەمەریکا بیر لەو پێشنیارەی تورکیا دەکاتەوە کە لەمیانەی سەردانەکەی وەزیری دەرەوەی ئەمەریکا ڕێکس تیلەرسن بۆ تورکیا پێشکەشی کردووە.\nئەم لێدوانەی بەرپرسە تورکییەکە دوای ڕاگەیاندنەکەی وەزارەتی بەرگری ئەمەریکا دێت کە تیایدا وتبووی وەزیری بەرگری ئەمەریکا جەیمس ماتیس لەگەڵ هاوتا تورکییەکەیدا کۆبۆتەوە لەمیانەی کۆبوونەوەی لوتکەی هاوپەیمانێتی ناتۆدا و داوای لە ئەنقەرە کردووە سەنگی خۆی بخاتە سەر بەرەنگاربوونەوەی ڕێکخراوی داعش لە سوریادا.\nهەروەها وەزیری دەرەوەی تورکیا مەولود چاوش ئۆغلۆ وتی تورکیا و ئەمەریکا ڕێکەوتوون لەسەر کارکردن بۆ ئاسایکردنەوەی پەیوەندییەکانی نێوانیان.\nلەمیانەی کۆنگرەیەکی ڕۆژنامەوانیدا لەگەڵ وەزیری دەرەوەی ئەمەریکا ڕێکس تیلەرسن، مەولود چاوش ئۆغلۆ وتی ئەمەریکا و تورکیا لە ناوەڕاستی مانگی سێدا کۆبوونەوەیەکی دیکە ئەنجام دەدەن.\nڕێکس تیلەرسن لە کۆنگرە ڕۆژنامەوانییەکەدا وتی ئەمەریکا لە ترسەکانی تورکیا تێدەگات سەبارەت بە سنوورەکەی، لە هەمان کاتدا داوای لە ئەنقەرە کرد دان بەخۆیدا بگرێت لەو ئەرکە سەربازییەی لە سوریا ئەنجامی دەدات دژی کوردەکانی سوریا لە ناوچەی عەفرین.\nهەروەها وتیشی واشنتن ترسی زۆری هەیە سەبارەت بەو کارمەندە ناوخۆییانەی کە لە دامەزراوە سیاسییەکانی ئەمەریکادا کار دەکەن لە تورکیا و داوای لە تورکیا کرد ئەو سێ ئەمەریکییە ئازاد بکەن کە لەلایەن بەرپرسانی تورکیەوە دەستگیرکراون.\nهەروەها بەپێی وتەبێژی وەزارەتی دەرەوەی ئەمەریکا کە لەگەڵ تیلەرسندایە لە گەشتەکەیدا تیلەرسن و سەرۆکی تورکیا ڕەجەب تەیب ئەردۆگان لە ئێوارەی پێنجشەممەدا کۆبوونەوەیەکی بەرهەمهێنەر و کراوەیان ئەنجامداوە.


تەندروستی توركیا: 84 كەسی تر بەهۆی ڤایرۆسی كۆرۆنا گیانیان لەدەستدا – تۆڕی میدیایی خەڵک\n2020/05/01 - 11:00 PM\nوەزیری تەندروستی توركیا ئاشكرایكرد، ژمارەی مردووان بەهۆی ڤایرۆسی كۆرۆنا لە وڵاتەكەیدا گەیشتە سێ هەزار و 258 كەس و ژمارەی تووشبووانیش بۆ 122 هەزار و 392 كەس بەرزبووەوە.\nفەخرەدین قۆجا وەزیری تەندروستی توركیا ئاماری نوێی مردووان و تووشبووانی بە ڤایرۆسی كۆرۆنا بڵاوكردەوە و ڕایگەیاند، لە ماوەی 24 كاتژمێری ڕابردوودا 41 هەزار و 431 پشكنین ئەنجامدراون و 2 هەزار و 188 تووشبووی نوێی بە ڤایرۆسی كۆرۆنا تۆماركراون و 84 كەسیش گیانیان لەدەستداوە.\nبەوپێیەش، ژمارەی مردووان بەهۆی ڤایرۆسی كۆرۆنا لە توركیا بووە سێ هەزار و 258 كەس و ژمارەی تووشبووانی تۆماركراویش بۆ 122 هەزار و 392 بەرزبووەوە.\nفەخرەدین قۆجا ئەوەشیخستەڕوو، لە 24 كاتژمێری ڕابردوودا چوار هەزار و 922 تووشبوو چاكبوونەتەوە، واتا تائێستا 53 هەزار و 808 تووشبوو چاكبوونەتەوە.\nتەندروستی توركیاتوركيافەخرەدین قۆجاڤایرۆسی كۆرۆنا


وەزارەتى تەندروستى عێراق ئامارێکى نوێى لەبارەى دۆخى کۆرۆنا لە عێراق و هەرێمى کوردستان لە 24 کاتژمێرى رابردوو بڵاوکردەوە و بە گوێرەى راگەیەندراوەکە لە 24 کاتژمێرى رابردوودا 64 توشبووى کۆرۆنا گیانیانلەدەستداوە.\nلە راگەیەندراوەکەى وەزارەتى تەندروستى عێراق ئاماژە بەوە کراوە، لە 24 کاتژمێرى رابردوودا لەتاقیگەکانى تایبەت بە پشکنینى کۆرۆنا لە عێراق و هەرێمى کوردستان 3438 توشبووى نوێى کۆرۆنا تۆمارکراوە و سەبارەت بە هەرێمى کوردستان ڕێژەکە بەمجۆرە بووە" دهۆک 168، سلێمانى 143، هەولێر 133، کەرکوک 75" توشبووى نوێ تۆمارکراوون.\nلە راگەیەندراوەکەدا ژمارەى ئەو توشبووانەش دیارى کراوە کە چاکبوونەتەوە و بەگوێرەى راگەیەندراوەکە لە 24 کاتژمێرى رابردوودا 4052 توشبوو چاکبوونەتەوە و لەبارەى هەرێمى کوردستانەوە ڕێژەکە بەمجۆرە بووە"سلێمانى 269، هەولێر 230، دهۆک 168، کەرکوک 97".\nهاوکات لە راگەیەندراوەکەدا ژمارەى ئەو توشبوانە دیارى کراوە کە لە 24 کاتژمێرى رابردوودا گیانیان لەدەستداوە کە 64 گیانلەدەستدان بووە و لەو ڕێژەیە سەبارەت بە هەرێمى کوردستان "دهۆک 11، سلێمانى 9، هەولێر 4، کەرکوک 1" گیانلەدەستدان تۆمارکراوە.\nهەروەها لە راگەیەندراوەکەى وەزارەتى تەندروستى عێراقدا کۆى گشتى توشبوون بە کۆرۆنا لەعێراق و هەرێمى کوردستان بە 319035 توشبوو دیارى کراوە.\nکۆى گشتى چاکبوون بە 253591 چاکبوون و ڕێژەى چاکبوون بە %79.5 دیارى کراوە.\nئەو توشبووانەى کە لەژێر چارەسەرکردندان بە 56889 توشبوو دیارى کراوە.\nئەو توشبووانەى کە لەژێر چاودێرى چڕدان بە 537 توشبوو دیارى کراون.\nکۆى گشتى ئەوانەى کە بەهۆى ڤایرۆسەکەوە گیانیانلەدەستداوە بە 8555 گیانلەدەستدان دیارى کراوە.